ΓΙΩΡΓΟΣ Χ. ΠΑΠΑΣΩΤΗΡΙΟΥ: Φεβρουαρίου 2011\nΗ τιμή του πετρελαίου ανέβηκε σημαντικά με άλλοθι τα γεγονότα στη Λιβύη, επιδεινώνοντας τις προοπτικές για την έξοδο της ελληνικής οικονομίας από την κρίση. Και είναι προσχηματική η άνοδος των τιμών των καυσίμων αφού το ποσοστό της Λιβύης στην παγκόσμια παραγωγή είναι μόνο 2%. Όταν μάλιστα η Σαουδική Αραβία αύξησε τη δική της παραγωγή για να καλύψει το πιθανό έλλειμμα. Το 2008 όταν η τιμή του βαρελιού είχε φθάσει τα 147 δολάρια, στην προσπάθεια να χτυπηθεί η κινέζικη ανάπτυξη, άρχισε να «ξεφουσκώνει» μόνο όταν κατέρρευσαν και οι αμερικανικές τράπεζες. Αλλά τι παιγνίδι παίζεται σήμερα; Ποια συμφέροντα παίζονται στην Αφρική και τη Μέση Ανατολή; Είναι άξιο παρατήρησης ότι στη Λιβύη υπήρχαν 30 χιλιάδες κινέζοι, εργαζόμενοι σε κατασκευαστικές και πετρελαϊκές εταιρίες. Επίσης, αξίζει να σημειωθεί ότι ο κινέζικος Τύπος θεωρεί ότι στα γεγονότα της Λιβύης εμπλέκεται «το μαύρο χέρι της στρατηγικής των ΗΠΑ»(περιοδικό Cankao Xiaxi). «Το μαύρο χέρι» είναι όρος της αμερικανικής μαφίας και έχει σχέση με την επιβολή της θέλησής της με τον τρόπο των «ραπτομηχανών Σικάγου»(σ.σ. τα αυτόματα που… γάζωναν). Για μία τέτοια «υψηλή στρατηγική» μιλάει και ο Αμερικανός διεθνολόγος Τσαρλς Κάπτσαν, πρώην μέλος του Εθνικού Συμβουλίου Ασφαλείας επί Κλίντον, στο βιβλίο του «Το τέλος της αμερικανικής εποχής», όπου επισημαίνει τη στροφή των αραβικών λαών εναντίον των αυταρχικών καθεστώτων τους. Άρα, οι εξεγέρσεις στη βόρεια Αφρική είναι υποκινούμενες; Ενδεχομένως. Ειδικά αυτή στη Λιβύη. Για να αντιληφθούμε, πάντως, τα δημοκρατικά ανακλαστικά των διαφόρων χωρών, αρκεί να πούμε ότι η Ευρωπαϊκή Ένωση είναι διαιρεμένη απέναντι στον Καντάφι, ανάλογα με τα συμφέροντα της κάθε χώρας. Συνεπώς, δεν τίθεται θέματα συνομωσιολογικού τρόπου σκέψης αλλά συνομωσιών ή σχεδίων σ’ έναν πόλεμο γεωπολιτικών θέσεων και ρηγμάτων. Εν άλλοις λόγοις, τη θέση της παρακμάζουσας βόρειας Αμερικής έρχεται να καλύψει η Κίνα. Μάλιστα, η Αφρική είναι σήμερα το πεδίο της σύγκρουσης των συμφερόντων της Κίνας και της Δύσης. Ο μόνος τρόπος για να διευθετηθούν τα πράγματα είναι να ενταχθούν η Κίνα και η Ινδία στους παγκόσμιους θεσμούς λήψης αποφάσεων. Αυτό είναι ακόμη πιο επιτακτικό σήμερα που απαιτείται να υπάρξει ένας παγκόσμιος συντονισμός για την απελευθέρωση του στοκ πετρελαίου. Όμως, αυτό δεν φαίνεται να συμβαίνει με ειρηνικό τρόπο. Εξάλλου, η μετάβαση από μία αυτοκρατορία σε μία άλλη γίνονταν πάντα με παγκόσμιο πόλεμο. Μόνο η μετάβαση από τη βρετανική στην αμερικανική αυτοκρατορία έγινε ειρηνικά(Κάπτσαν). Άραγε, θα έχουμε μία σύγκρουση Δύσης και Ανατολής; Ήδη στη Δύση η δαιμονολογία για τα κράτη και τους λαούς της Ανατολής καλά κρατεί –από τον άξονα του κακού, τα κράτη λωποδύτες ή τα κλεπτοκρατικά κράτη, τα κράτη βοηθούς της Αλ Κάιντα, που είναι έτοιμα να αναπτύξουν όπλα μαζικής καταστροφής μέχρι την ψύχωση της μπούρκας και της μαντήλας που απειλούν τη… δημοκρατία. Η αναπτυσσόμενη ισλαμοφοβία, τέλος, παραπέμπει στη φοβερή γερμανοφοβία(αντίθεση των WASP’s στη γερμανική κουλτούρα) που αναπτύχθηκε στις ΗΠΑ πριν τον πρώτο και το δεύτερο παγκόσμιο πόλεμο αλλά και στην αυτοεκπληρούμενη προφητεία του Σάμουελ Χάντινγκτον για τη σύγκρουση του Ισλάμ με τη χριστιανική Δύση. Μη λησμονούμε ότι στην Ανατολή σύμφωνα με τον Χάντινγκτον δεν ανήκει μόνο το Ισλάμ αλλά και η Ελλάδα καθώς και η Κίνα. Ένας πόλεμος θα αποτελέσει τη λύση του σημερινού οικονομικού αδιεξόδου; Μπορεί. Ήδη η ανεργία μαστίζει τους νέους της Δύσης(15 εκ. από 15-24 ετών οι άνεργοι στη Β. Αμερική, 25% στη Γαλλία και την Ιταλία, 45% στην Ισπανία και 38 εκ. στην υποσαχάρια Αφρική) και παρέχει άφθονο κρέας στις βόμβες!\nΑναρτήθηκε από ΓΙΩΡΓΟΣ Χ. ΠΑΠΑΣΩΤΗΡΙΟΥ στις 5:42 μ.μ. Δεν υπάρχουν σχόλια:\nΤην ώρα που οι φτωχές χώρες, όπως η Ελλάδα, υφίστανται την μεταλλαγή της κρίσης των τραπεζών σε κρίση δημοσίου χρέους, το χρηματοπιστωτικό σύστημα επανέρχεται στα γνωστά του παίγνια. Έτσι, η τιμή του πετρελαίου ανήλθε στα 120 δολάρια το βαρέλι τύπου μπρεντ λόγω της κρίσης στη Λιβύη. Κι όμως η παραγωγή πετρελαίου δεν έχει σταματήσει ούτε έχει μειωθεί. Έτι περαιτέρω, η Σαουδική Αραβία αύξησε τη δική της παραγωγή για να μην υπάρξει έλλειψη στην αγορά, ενώ και το σύνολο των χωρών του ΟΠΕΚ προτίθεται να κάνει κάτι ανάλογο, απομακρύνοντας το φάντασμα ενός πετρελαϊκού σοκ. Παρά ταύτα, οι τιμές των καυσίμων έχουν εκτοξευθεί στα ύψη. Υπάρχουν δε φόβοι ότι θα συμβεί το ίδιο και με τα τρόφιμα. Και όλα τούτα με πρόσχημα την ενδεχόμενη μείωση της παραγωγής πετρελαίου. Αυτή η λειτουργία του παγκόσμιου οικονομικού συστήματος αποδεικνύει ότι οι τράπεζες πλανητικού βεληνεκούς αλλά και οι εν Ελλάδι εταιρείες πετρελαιοειδών εξακολουθούν να κερδοσκοπούν ασύστολα, αδιαφορώντας για τη γενικότερη κατάσταση του οικοδομήματος της ελληνικής οικονομίας, που κινδυνεύει να καταρρεύσει από τη χωρίς όρια διόγκωση του κερδοσκοπικού «πανωσηκώματος». Εν άλλοις λόγοις, η νεοφιλελεύθερη πρακτική του κανιβαλικού καπιταλισμού εξακολουθεί να ισχύει ακόμα και την ώρα που η ελληνική οικονομία βρίσκεται στη μέση του ποταμού, παραπέμποντας στο σύνδρομο του σκορπιού. Αλλά και στην Ευρώπη οι νεοφιλελεύθεροι επιστρέφουν πλησίστιοι. Έτσι, προβλέποντας για τα έτη 2011 και 2012 την παγκόσμια συστημική κρίση, τη μετατόπιση του γεωπολιτικού κέντρου βάρους, την πτώση του «τείχους των πετροδολαρίων»(πτώση των καθεστώτων –αμερικανικών προτεκτοράτων- του αραβικού κόσμου) και το νομισματικό και πετρελαϊκό σοκ στις ΗΠΑ, εκτιμούν ότι την Άνοιξη του 2011 θα έχουμε τη γέννηση του νέου «επικυρίαρχου» στην Ευρώπη, ήτοι της Γερμανίας μέσω της θεσμικής μεταρρύθμισης της ευρωζώνης(σύμφωνο ανταγωνιστικότητας). Θεωρούν, μάλιστα, ότι η ευρωπαϊκή διαδικασία οικονομικής σταθεροποίησης θα αρχίσει να γίνεται αξιόπιστη, ακόμα κι αν το πρόβλημα του δημοκρατικού ελλείμματος παραμείνει ανοικτό στην ΕΕ και την ευρωζώνη. Στο πλαίσιο αυτό σχεδιάζουν την ψυχολογική προετοιμασία των λαών και των διεθνών αγορών για την αναθεώρηση των όρων χρηματοδότησης του δημόσιου χρέους των ευρωπαϊκών χωρών. Αυτό θα συμβεί με τον περιορισμό των αναγκών χρηματοδότησης(δηλαδή περικοπές μισθών και άγρια λιτότητα) και τη μείωση του κόστους χρηματοδότησης. Οι χώρες που θα υπαχθούν στο παραπάνω σχέδιο είναι η Ελλάδα, η Πορτογαλία, το Βέλγιο και η Ιρλανδία, οι οποίες έχουν πολύ μικρό περιθώριο διαπραγματευτικών ελιγμών. Παραδόξως δε, οι πιο σκληροί νεοφιλελεύθεροι δεν είναι μόνο οι τεχνοκράτες και η γραφειοκρατική νομενκλατούρα των Βρυξελλών, είναι και οι παρ’ ημίν αυτοπροσδιοριζόμενοι ως σοσιαλιστές!\nΤο παλιό και το νέο εν ταυτώ. Οι αυτοοργανωμένοι «Δεν πληρώνω», οι κάτοικοι της Κερατέας, το νέο πολιτικό μόρφωμα της «Σπίθας», οι αυτόνομοι μετανάστες, τα βουβά παιδιά με τα μαύρα, που τα λένε αντεξουσιαστές και τα οποία όλο αυγαταίνουν, τα παραδοσιακά μπλοκ των κομμάτων της αριστεράς αλλά και η νομενκλατούρα των ΔΕΚΟ, πράσινη στη συντριπτική πλειοψηφία της, ήταν όλοι εκεί, στη μεγαλειώδη πορεία της Τετάρτης στην Αθήνα. Μετά, οι εκτοπισμένοι στο πεζοδρόμιο -από τους αντιεξουσιαστές- «μπαχαλάκηδες» θα δώσουν πάλι την παράστασή τους στο Σύνταγμα, με τη συμβολή της αστυνομίας που θα κάνει το κέντρο της Αθήνας θάλαμο αερίων.\nΗ οργή, πάντως, θα παραμείνει ανέκφραστη. Το συλλαλητήριο ήταν απλώς μία βουβή κραυγή για τη γαλέρα-εργοστάσιο στα διεθνή ύδατα που είναι φορτωμένη είλωτες, για την Ελλάδα που έγινε ομοίως μία απέραντη γαλέρα σκλάβων. Η κοινωνία κοχλάζει, αλλά το καπάκι δεν εκρήγνυται. Μόνο το προειδοποιητικό μήνυμα «Όλη η Ελλάδα θα γίνει Κερατέα» ακούγεται. Κι ύστερα η εκκωφαντική έκρηξη μια χειροβομβίδας κρότου-λάμψης, όπως εκείνη που σκότωσε μια ζωή πριν να γνωρίσει τον κόσμο. Ο άγριος σιωπηρός θυμός είναι εδώ. Όλοι πια τον διακρίνουν. Τον άκουγες στην πλατεία Κλαυθμώνος. Τον έβλεπες να εκσφενδονίζεται μέσα από λέξεις-πέτρες εναντίον των συνδικαλιστών που παρέλαυναν με τη συνοδεία αστυνομικής φρουράς. Συνδικαλιστές που φρουρούνταν για το φόβο αυτών που υποτίθεται ότι εκπροσωπούν! Κάποιος φωνάζει στον καθαιρεμένο συνδικαλιστή της ΠΑΣΚΕ(ΟΑΣΑ): «Πήρες το δώρο σου». «Έχει κι άλλα» απαντά εκείνος. Αυτός έχει φρουρά τη συνέπειά του. Και αποδεικνύει με τη στάση του ότι στην επίσημη καθολικότητα των εξωνημένων συνδικαλιστών υπάρχουν πάντα οι εξαιρέσεις. Αλλά στο νέο κοινωνικό και πολιτικό τοπίο, όπως φαίνεται να διαμορφώνεται, παρουσιάζονται νέες μορφές αυτοοργάνωσης έτσι ώστε οι παραδοσιακές οργανώσεις να μοιάζουν ξεπερασμένες και παρωχημένες. Το διακομματικό μπλοκ του «Δεν πληρώνω», αλλά, προπάντων, το μπλοκ της Κερατέας που περιελάμβανε τους πάντες, ακόμα και τους αντιεξουσιαστές, αποδεικνύουν ότι διαμορφώνονται νέοι πολιτικοί τόποι, ένας νέος δημόσιος χώρος, νέες χύτρες βρασμού, νέοι δοκιμαστικοί σωλήνες τήξης και σύντηξης, όπου βρίσκουν ταυτότητα οι ανολοκλήρωτες συλλογικότητες και χώρο οι νομάδες, οι hors du nomos(οι έξω από το νόμο), οι νομικά και ανθρωπιστικά άστεγοι και όλοι όσοι είναι εμβατισμένοι στην απελπισία, δηλαδή οι απόκληροι. Διερωτάται, βέβαια, κανείς αν στην τεράστια μάζα των νέων σε ηλικία αντιεξουσιαστών εκκολάπτονται και οι αυριανοί εξουσιαστές, οι αυριανές ελίτ. Αναρωτιόμαστε, αν ο τελικός νικητής της σύγκρουσης θα είναι ο… αντιεξουσιαστής, ο οποίος σύμφωνα με τον «αντιθετικό προσδιορισμό» του Χέγκελ θα είναι ο αυριανός εξουσιαστής.\nΠοιο είναι αυτό το εγελιανό πνεύμα της ιστορίας που φυσάει πότε από δω και πότε από κει, «χορεύοντας» τους ανθρώπους και τις κοινωνίες κατά το δοκούν; Τι συνέβη και από την εθνική ανάταση και το θαυμασμό του κόσμου για τους Ολυμπιακούς Αγώνες του 2004 και το θρίαμβο της Εθνικής ομάδας ποδοσφαίρου περιπέσαμε στη χλεύη και τον περίγελο του 2010; Γιατί η Ευρώπη της δημοκρατίας και του κράτους πρόνοιας έχει καταστεί Ευρώπη μιας χρηματοπιστωτικής ολιγαρχίας, όπου οι εργαζόμενοι έχουν καταστεί αναλώσιμοι και περιττοί; Υπάρχει κάποιος «μεγάλος Άλλος», που καθορίζει τις συμπεριφορές των ανθρώπων και των κοινωνιών; Πως λειτουργούν στα μυαλά των ανθρώπων αυτοί οι Άλλοι, άλλοτε επιβάλλοντας την υποταγή κι άλλοτε την εξανάσταση; Πως γίνεται ένας Τυνήσιος μανάβης που αυτοπυρπολήθηκε, να πυροδοτήσει την επανάσταση στον αραβικό κόσμο; Τι τέλος πάντων είναι αυτό που χαράζει τα όρια, μια κόκκινη γραμμή, ένα ως εδώ και το οποίο λειτουργεί σαν «καύσιμο» για τη φοβερή εγελιανή πανουργία του λόγου και της Ιστορίας; Ναι, ένας απελπισμένος Τυνήσιος έβαλε φωτιά στην Αραβία. Ποιος θα βάλει φωτιά στην Ευρώπη;\nΘυμάμαι τον καθηγητή Μπ. Μπαντί στο πανεπιστήμιο της Ναντέρ να μιλάει για την τριπλή αποτυχία της δημοκρατίας στην Ευρώπη: το δημοκρατικό έλλειμμα της ΕΕ, τη μη ανανέωση της «πολιτικής προσφοράς», καθώς η πολιτική τάξη φοβάται ότι μαζί με την ανανέωση θα χάσει και τις προνομίες της, αλλά κυρίως την απώλεια της αξιοπιστίας της σοσιαλδημοκρατίας που κατέστη παντού άκριτα νεοφιλελεύθερη, προσχωρώντας σ’ έναν «ήπιο νεοσυντηρητισμό», κάνοντας το νεοφιλελευθερισμό τη μοναδικό οδό, τον περίφημο «μονόδρομο». Το αδιέξοδο, συνεπώς, προκύπτει από τη μονοδρόμηση, από την αδυναμία έκφρασης εναλλακτικής λύσης, από την αδυναμία μιας σοβαρής προγραμματικής προσπάθειας, της ανανέωσης του πλαισίου σκέψης και κατ’ επέκταση της πολιτικής τάξης. Αποτέλεσμα αυτής της κρίσης του πολιτικού συστήματος σε ολόκληρη την Ευρώπη είναι η αποχή των πολιτών από τις κάλπες και η καταφυγή στις αγκάλες του λαϊκισμού που συνιστά ένα αληθινό δηλητήριο για τη δημοκρατία. Τι μπορεί να αλλάξει την κατάσταση; Μία εξανάσταση των πολιτών; Μία επανάσταση; Ο Μπαντί δεν χρησιμοποιεί τέτοιες… ακραίες εκφράσεις, απλώς μιλάει για την ανάγκη ενός «οικουμενικού εκδημοκρατισμού» και την ενθάρρυνση της δημόσιας αντιπαράθεσης παντού, αξιοποιώντας τους νέους τόπους επικοινωνίας, την εκπαίδευση αλλά και τους προνομιακούς χώρους των δεινών, που απαιτούν τη λύση τους. Η δημόσια σύγκρουση πρέπει πάνω απ’ όλα «να τροφοδοτηθεί από το πνεύμα της αντίστασης που είναι η πρώτη βάση όλων των δημοκρατιών» λέει ο καθηγητής στη Le Monde. Συνεπώς, η σύγκρουση, η κόκκινη γραμμή και η ανυπακοή, όπως το «Δεν πληρώνω» και η καθολική διαμαρτυρία είναι στοιχεία αναγκαία για την επανεύρεση του χαμένου δημοκρατικού ιδεώδους.\nΕκατόν είκοσι χιλιάδες μικρομεσαίες επιχειρήσεις υπολογίζεται ότι θα βάλουν λουκέτο φέτος. Την ίδια στιγμή η ανεργία θα φθάσει σε ύψη μαύρης απελπισίας, δημιουργώντας κοινωνικές συνθήκες που θα χρειαστούν μία τυχαία αφορμή για προκαλέσουν έκρηξη. Οι κόκκινες γραμμές της αγοράς και της κοινωνίας έχουν προ πολλού υπερκερασθεί. Κι όμως κανείς δεν συγκινείται. Η Γερμανική Κεντρική Τράπεζα(Bundesbank) λέει όχι στα ευρωομόλογα, όχι σε δάνεια επαναγοράς του χρέους των υπερχρεωμένων χωρών, όπως η Ελλάδα, όχι στη μείωση των τοκογλυφικών επιτοκίων. Πως, όμως, η Ελλάδα θα καταφέρει να ξεπληρώσει δάνεια 185 δις ευρώ μέσα στην προσεχή πενταετία, όταν το χρέος συνεχίζει να αυξάνεται; Αυτό δεν απασχολεί τους Γερμανούς. Οι τελευταίοι, αντιθέτως, ενδιαφέρονται μόνο για την αύξηση του εμπορικού τους πλεονάσματος που είναι σε βάρος των ευρωπαϊκών χωρών, καθώς το 75% των εξαγωγών τους απευθύνονται σε χώρες της Ευρώπης(σ.σ. η απόσυρση των αυτοκινήτων αυξάνει το πλεόνασμα των Γερμανών). Επίσης, οι Γερμανοί ενδιαφέρονται για την άνοδο της ανταγωνιστικότητας, όπου σύμφωνα με τους δείκτες υπερέχουν της Ισπανίας, της Ιταλίας και της Ελλάδας κατά 25 μονάδες (αύξηση της μερικής απασχόλησης και της μείωσης των μισθών). Απέναντι σ’ αυτή την πολιτική της Ευρώπης των δύο ταχυτήτων, που οδηγεί την ΕΕ σε διάλυση και σε σύγκρουση δανειστών και οφειλετών, υπάρχει στο πλαίσιο του συστήματος και η θέση που προτείνει αναδιάρθρωση χρεών, αγορά των «προβληματικών» κρατικών ομολόγων από τις κεντρικές και όχι από τις ιδιωτικές τράπεζες, έκδοση ευρωομολόγων κ.ά. Με άλλα λόγια, αντιπαρατίθενται δύο πολιτικές, η νεοφιλελεύθερη που εκφράζεται από την Μέρκελ, τον Τρισέ και την Κεντρική Τράπεζα της Γερμανίας, και η κεϋνσιανή την οποία φαίνεται να εκφράζει(εκτός από τον Μπάρακ Ομπάμα) ο επικεφαλής του ΔΝΤ, Ντομινίκ Στρος Καν(ίσως λόγω και των προεδρικών εκλογών στη Γαλλία όπου μάλλον θα είναι υποψήφιος). Ο τελευταίος μιλάει για αύξηση της αγοραστικής δύναμης με την αύξηση των κατώτατων μισθών των εργαζομένων. Κάτι που ο Ζαν-Κλοντ Τρισέ χαρακτήρισε «ανοησία». Ποια πολιτική θα επικρατήσει; Αυτή που θα επιβάλλουν οι Γάλλοι εργαζόμενοι με την ψήφο τους και οι Έλληνες με τη φωνή τους. Γιατί η ελληνική κοινωνία σαν το «πειραματόζωο» των κεντρο-ευρωπαίων πρέπει να δείξει τα όριά της, την κόκκινη γραμμή της, το ως εδώ και μη παρέκει. Ακόμη και η κυβέρνηση, το όλον πολιτικό σύστημα όφελος θα έχει από τη σοβαρή αντίδραση των εργαζομένων καθώς μπορεί να συστήσει στοιχείο της άμυνάς της. Σε αντίθετη περίπτωση θα είμαστε άξιοι της τύχης μας.\n«Τηρήστε τους κανόνες ρε…» φώναζε το μυθιστορηματικό «θύμα» του Μπέλοου, το οποίο περισσότερο κι από την ήττα εξοργιζόταν από την αδικία. Τα δικά του γκολ δεν μετρούσαν ποτέ κι ας ήταν κανονικά. Η ανυπαρξία κανόνων στην κοινωνία, η νεοφιλελεύθερη απορρύθμιση στην αγορά, ό,τι οδήγησε στη σημερινή κρίση είναι εδώ. Οι ίδιες «αξίες» που οδήγησαν τις δυτικές κοινωνίες, εν οις και την ελληνική, στην κρίση, εξακολουθούν να ισχύουν. Αλλά ποιος καθοδηγούσε τη μάζα στο στάδιο Καραϊσκάκη; Ποιος την προμήθευσε με τόνους βεγγαλικά και κροτίδες; Τι συνείχε αυτό το πλήθος; Ακόμα κι αν έβλεπες το παιγνίδι από την τηλεόραση, διαπίστωνες κάτι ρυθμικό και συνάμα πολεμικό στον αέρα. Ο απέναντι, ένας απλός παίκτης, ήταν ο εχθρός. Αντιθέτως, στη Λιβύη, στο Μπαχρέιν, στην Αλγερία, στο Μαρόκο το πλήθος εξυψώνονταν από την εικόνα ενός αυτοπυρπολημένου σώματος, ενός νεκρού νέου. Η φωτιά είναι η συνοχή. Η φωτιά και πάνω απ’ όλα ο καπνός των βεγγαλικών συνείχε και το πλήθος στο Φάληρο. Όχι δεν καιγόταν το γήπεδο. Απλώς κάποιοι ήθελαν να υπενθυμίσουν στους αντιπάλους τους ότι θα μπορούσε υπό ορισμένες συνθήκες να καεί. Μόνο που εδώ υπάρχει σχέδιο και αρχηγός. Εδώ όλα είναι σκηνοθετημένα. Ακόμα και η βία, η οποία θα πρέπει να είναι κεκαλυμμένη, μακριά από τις τηλεοπτικές κάμερες, στη φυσούνα! Αλλά ποιος είναι αυτός ο αθλητισμός και ποιος ο παλιός στον οποίο «θέλουμε να γυρίσουμε… εμείς οι βετεράνοι για να τον γνωρίσουν και τα νέα παιδιά», κατά τη δήλωση του Προέδρου της Δημοκρατίας; Πρόκειται για τον αθλητισμό που προάγει το ευ αγωνίζεσθαι και τη συλλογικότητα. Με την επικράτηση, όμως, του νεοφιλελευθερισμού, αυτή η «ηθική» παράδοση απωθήθηκε υπέρ της ονομαζόμενης από τον Αμάρτυα Σεν «μηχανικής» παράδοσης που δεν αφορά τελικούς σκοπούς και ερωτήματα, όπως για το «πως πρέπει κάποιος να ζει» ή «πως μπορεί να αναπτυχθεί ο αγαθός άνθρωπος», αλλά ενδιαφέρεται μόνο για τα ζητήματα διαχείρισης (logistics).\nΓι’ αυτό, σήμερα, όλαμ οτιδήποτε κάνουν και εκτιμούν οι άνθρωποι, είναι για πούλημα. Πλέον κάθε δραστηριότητα, από τον αθλητισμό ως την εκπαίδευση, έχει ένα δικό της σκοπό ή νόημα, χάριν του οποίου ασκείται. Και η είσοδος της εμπορευματικής αξίας σ’ αυτή τη δραστηριότητα θα μετασχηματίσει τον πραγματικό της σκοπό, θα τον καταστήσει μέσο. Ενώ ο νέος σκοπός θα είναι το οικονομικό κέρδος. Με άλλα λόγια, η «εμπορευματοποίηση» της όποιας αθλητικής δραστηριότητας μεταβάλλει το σκοπό που είναι η ευχαρίστηση του παιγνιδιού σε μέσο για την επίτευξη του μεγάλου στόχου που είναι η νίκη. Όλα, συνεπώς, είναι για τη νίκη. Αυτή είναι ο σκοπός. Γιατί μόνο η νίκη πωλείται και παράγει κέρδος. Σ’ αυτή τη λογική, η οποία είναι θεμελιώδης για τη σημερινή κοινωνία, η ανταλλακτική αξία εισέρχεται στη σκέψη, στην κουλτούρα, στα ήθη και γίνεται έξη. Έτσι, η παλιά φύση της δραστηριότητας τίθεται σε δεύτερη μοίρα, ενώ η «επιχειρηματικότητα»αποκτά την πρωτοκαθεδρία. Για να επιστρέψουμε συνεπώς στο παρελθόν, όπως θέλει ο κ. Κάρολος Παπούλιας, είναι σαν να θέλουμε να ανατρέψουμε το ισχύον οικονομικό σύστημα. Αλλά το καλύτερο που έχουμε να κάνουμε είναι δείξουμε στα παιδιά ότι σ’ αυτό τον κόσμο των παρωδιών, τα πάντα είναι κάτι άλλο και όχι αυτό που δείχνουν ότι είναι. Ο αθλητισμός λοιπόν είναι πλέον μία ακόμη μεγάλη μπίζνα.\nΤην ώρα κατά την οποία στο Παρίσι οι είκοσι πιο πλούσιες χώρες του κόσμου(G20) επιχειρούν να συμφωνήσουν κανόνες για την αποφυγή μιας νέας κρίσης, στην Ελλάδα δύο τράπεζες συγχωνεύονται (ή η μία αγοράζει την άλλη). Οι δύο τράπεζες επιχείρησαν και άλλη φορά να «ενωθούν», αλλά ο γάμος απέτυχε. Γιατί τώρα αυτός είναι επιβεβλημένος; Ενδεχομένως γιατί τον επιβάλλουν οι εξελίξεις στο παγκόσμιο τραπεζικό σύστημα και οι αποφάσεις των διοικητών των μεγαλύτερων τραπεζών του κόσμου που συνεδριάζουν στο Παρίσι στο περιθώριο της συνάντησης της G20. Εκείνο που απασχολεί συνολικά τα φόρα είναι η συμφωνία για τα κριτήρια μέτρησης των ανισοτήτων παγκοσμίως και, επιπλέον, όπως επισημαίνει το ΔΝΤ στην έκθεση που θα δοθεί σήμερα στη δημοσιότητα, ο κίνδυνος μιας γενικής επανεκκίνησης της οικονομίας αλλά με δύο ταχύτητες. Υπάρχει, δηλαδή, φόβος να έχουμε μία μεγάλη ροή κεφαλαίων προς τις αναδυόμενες χώρες(Κίνα, Ινδία), εκθέτοντας τις πλούσιες χώρες της Δύσης στην απειλή μιας νέας ύφεσης, ενώ οι αναδυόμενες θα επιχειρούν να αποφύγουν την υπερθέρμανση των οικονομιών τους. Η εξέλιξη αυτή επιφέρει κατά την άποψη των αναλυτών την άνοδο στις τιμές των πρώτων υλών(τρόφιμα, πετρέλαιο), αλλά και την χρηματιστηριακή κερδοσκοπία. Οι μεγάλες τράπεζες παγκοσμίου βεληνεκούς θυμήθηκαν ξανά τα παλιά τους παίγνια και «παίζουν» με τις βιομηχανίες πρώτων υλών και μεταποίησης καθώς και στον τομέα των ανανεώσιμων πηγών ενέργειας.\nΟ προσανατολισμός των μεγάλων τραπεζών είναι, όπως είδαμε, οι αναδυόμενες αγορές της Ασίας. Γι’ αυτό τόσο η Κίνα όσο και η Ινδία προσπαθούν να δημιουργήσουν αναχώματα για να αποφύγουν την υπερθέρμανση των οικονομιών τους, δυσκολεύοντας την είσοδο ξένων τραπεζών στις αγορές τους μέσω θυγατρικών. Επίσης, πριμοδοτούν τη χρηματοδότηση των εγχώριων επιχειρήσεων από τις εγχώριες τράπεζες, ενώ καθιστούν τη θέση των ξένων επιχειρήσεων πολύ «ακριβή».\nΠέρα, όμως, από αυτό μεγάλη σημασία έχει και η κρίση των τροφίμων, η οποία δημιούργησε εν μέρει την έκρηξη στην Τυνησία, την Αλγερία και το Μεξικό(πριν λίγο καιρό). Η κρίση αυτή αποδίδεται στις κλιματικές αλλαγές και στο μοντέλο ανάπτυξης που εξαφάνισε τη γεωργία. Υπολογίζεται ότι σε λίγο δεν θα υπάρχει σιτάρι. Γι’ αυτό πολλοί ανάγουν την κρίση στην προσφορά και τη ζήτηση. Όμως, σ’ αυτό πρέπει να προσθέσουμε και τα χρηματιστηριακά-τραπεζικά παιγνίδια. Δεν είναι τυχαίο ότι το Μεξικό αγόρασε δύο εκατομμύρια τόνους καλαμπόκι «στα χαρτιά», δηλαδή στη χρηματιστηριακή αγορά του Σικάγου. Αυτή η λύση καθιστά ευάλωτη την τροφοδότηση της χώρας αλλά και ευαίσθητη την τιμή του προϊόντος σε κερδοσκοπικά παιγνίδια. Για να αποδειχθεί για άλλη μια φορά με συγκεκριμένο τρόπο ότι η σημερινή κρίση αφορά το γεγονός ότι το σιτάρι το ορίζουν αυτοί που δεν έχουν δει ποτέ ένα κόκκο σταριού, αφορά στον τρόπο λειτουργίας του χρηματοπιστωτικού συστήματος της Δύσης, το οποίο λειτουργεί σαν «πανωσήκωμα», που γιγαντώνεται συνεχώς, δημιουργώντας συνθήκες γενικευμένης κατάρρευσης του οικοδομήματος της κοινωνίας.\nΕν κατακλείδι, όπως γνωμοδοτεί για λογαριασμό της G20 η ομάδα οικονομολόγων «Διογένης» απαιτείται έλεγχος στις τιμές των πρώτων υλών, ρύθμιση του διεθνούς νομισματικού συστήματος, μεταρρύθμιση των λογιστικών κριτηρίων, εποπτεία των οίκων αξιολόγησης, συντονισμός των νομισματικών πολιτικών(ισοτιμία με Γουάν πρωτίστως), ενίσχυση των ιδίων κεφαλαίων των τραπεζών(συγχωνεύσεις), αγώνας εναντίον του προστατευτισμού κ.ά. Αλλά όταν οι πλούσιες χώρες μιλούν για άρση του προστατευτισμού, εννοούν των άλλων και δη των φτωχών χωρών(νέο-αποικιών) μόνο. Όπως ακριβώς συμβαίνει στο νεοφιλελεύθερο μοντέλο.\nΑναρτήθηκε από ΓΙΩΡΓΟΣ Χ. ΠΑΠΑΣΩΤΗΡΙΟΥ στις 2:05 μ.μ. 1 σχόλιο:\n«Οι κανόνες είναι πάντα υπέρ των αδυνάτων» είπε ο υπουργός. Κι διερωτάται κανείς, οι νέες νομοθετικές ρυθμίσεις για τις μειώσεις των μισθών και των συντάξεων καθώς και για τις αλλαγές στις εργασιακές σχέσεις, εν γένει, είναι υπέρ των… αδυνάτων; Μόνο ένας διαστροφικός νους θα απαντούσε θετικά. Πάντως, ο υπουργός έχει δίκιο, γιατί σε ορισμένες περιπτώσεις, όπως με τη θέσπιση των συλλογικών συμβάσεων εργασίας, οι κανόνες υπερασπίζονται τον αδύνατο-εργαζόμενο. Συνεπώς, πρέπει να αντιμετωπίζουμε κάθε κανόνα και κάθε περίπτωση συγκεκριμένα. Αλλιώς υπάρχει το ενδεχόμενο του ψεύδους μέσω της γενίκευσης. Ανάλογα ψεύδη εντοπίζει κανείς στην κ. Χίλαρι Κλίντον ή στην κ. Άνγκελα Μέρκελ όταν μιλούν για την ανάγκη ελεύθερης έκφρασης της αντιπολίτευσης στο Ιράν. Το ίδιο ισχύει και για τον Μπάρακ Ομπάμα, όταν είπε ότι «ο κόσμος βρίσκεται σε μία διαδικασία αλλαγής» και πως οι σημερινοί ηγέτες των χωρών της Μ. Ανατολής δεν μπορούν να είναι «πάνω στο τρένο αυτής της αλλαγής». Ποιος όμως θα το αποφασίσει αυτό; Ή ακόμα, ποιος θα αποφασίσει το περιεχόμενο της αλλαγής; Δεν πέρασαν πολλές ημέρες που τόσο ο Αμερικανός πρόεδρος όσο και η Δύση γενικότερα υπερασπίζονταν τον πρώην Αιγύπτιο Πρόεδρο Μπάρακ Μουμπάρακ. Τι έχει αλλάξει σήμερα; Ότι οι εξελίξεις στη βόρεια Αφρική είναι ελεγχόμενες και δεν κινδυνεύουν τα οικονομικά συμφέροντα των δυτικών. Αντιθέτως, στο Ιράν και στη Λιβύη οποιαδήποτε ανατροπή των καθεστώτων θα είναι ευπρόσδεκτη για τη Δύση. Άρα, η αντιμετώπιση των αλλαγών στις μουσουλμανικές και αραβικές χώρες δεν γίνεται μα βάση τα αντικειμενικά κριτήρια της δημοκρατίας, της ελευθερίας της έκφρασης και εν γένει τις ατομικές ελευθερίες αλλά με βάση τα κυνικά οικονομικά συμφέροντα. Ήδη έχουμε αναφερθεί στο πόνημα του πρώην μέλους του Εθνικού Συμβουλίου Ασφαλείας των ΗΠΑ Τσαρλς Κάπτσαν που μιλούσε για την αλλαγή στον κόσμο και τη «στροφή των λαών των μουσουλμανικών και αραβικών χωρών εναντίον των αυταρχικών καθεστώτων τους». Ο Κάπτσαν μιλούσε για την «υψηλή στρατηγική» της αλλαγής του κόσμου, η οποία θα γίνει με τους όρους των ΗΠΑ, τώρα που μπορούν. Γιατί αργότερα δεν θα μπορούν καθώς η δύναμή τους φθίνει και ανέρχονται άλλες πλανητικές δυνάμεις, όπως η Κίνα.\nΚαι οι λαοί; Οι λαϊκές εξεγέρσεις είναι κατευθυνόμενες; Εν μέρει ναι. Και λέμε εν μέρει γιατί αν ο έλεγχος ήταν πλήρης δεν θα υπήρχε ελπίδα υπέρ των αδυνάτων, των απόκληρων και των αποκλεισμένων. Το ίδιο συμβαίνει και όταν η Πράξη πνίγεται σε μία ντετερμινιστική ανάγνωση της ιστορίας. Γι’ αυτό θεωρούμε ότι η ελπίδα βρίσκεται πλέον ξανά στην Πράξη της συλλογικότητας, ήτοι σε μία νέα ατομικότητα, που θα ανθίζει μέσα στην κοινότητα, και στον αγώνα για μια νέα σύνθεση. Ναι, λοιπόν, στη συμφιλίωση του ατόμου με την κοινότητα, χωρίς τον εκτοπισμό του ορθού λόγου και της μηχανής, αλλά στον αυστηρό περιορισμό τους στα εδάφη που τους αναλογούν. Γιατί το έχουμε ξαναπεί, ούτε κανιβαλικός νεοφιλελεύθερος ατομικισμός ούτε ντερμινιστικός συλλογικός ναρκισσισμός. Το βασίλειο του ανθρώπου δεν είναι μήτε ο αγχωτικός χώρος του Εγώ ούτε η αφηρημένη κυριαρχία της συλλογικότητας, αλλά εκείνη «η ενδιάμεση ζώνη στην οποία συνηθίζουν να λαμβάνουν χώρα ο έρωτας, η φιλία, η κατανόηση, η συμπόνια. Μόνο η παραδοχή αυτής της αρχής θα μας επιτρέψει να θεμελιώσουμε αυθεντικές κοινότητες, αντί για κοινωνικές μηχανές» (Ε. Σάμπατο).\nΥπάρχει συνομωσία πίσω από τις εξεγέρσεις στις αραβικές χώρες; Η θετική απάντηση παραπέμπει στον αποκαλούμενο συνομωσιολογικό τρόπο σκέψης που απορρίπτεται διαρρήδην από τους οπαδούς του ορθολογισμού. Όταν, όμως, εδώ και τέσσερα χρόνια ένας διεθνολόγος και μέλος του Εθνικού Συμβουλίου Ασφαλείας επί Μπιλ Κλίντον, ο Τσάρλς Α. Κάπτσαν γράφει το βιβλίο με τίτλο «Το τέλος της Αμερικάνικης Εποχής»(εκδόσεις Λιβάνη, 2007), όπου επισημαίνει την ανάγκη της χάραξης μιας νέας υψηλής στρατηγικής από την Ουάσινγκτον και μεταξύ των άλλων τη στροφή των μουσουλμάνων και των αράβων εναντίον των εγχώριων πολιτικών καθεστώτων τους, τότε τι πρέπει να σκεφτεί κανείς; Ότι οι αραβικές εξεγέρσεις ενδέχεται να είναι και κατευθυνόμενες, όσο κι αν αυτό στεναχωρεί όσους πιστεύουν και ελπίζουν στην εξανάσταση των λαών. Ο Κάπτσαν διαπίστωνε την άνοδο της Κίνας (ήδη είναι η δεύτερη οικονομική δύναμη) και σημείωνε την ανάγκη ότι οι ΗΠΑ πρέπει να διαμορφώσουν μια νέα εξωτερική πολιτική, τώρα που ακόμα μπορούν, χαράσσοντας τις νέες διαχωριστικές γραμμές, ή αλλιώς τα νέα γεωπολιτικά ρήγματα. Πιο συγκεκριμένα ο συγγραφέας επισήμαινε: «Η Αμερική πρέπει να σχεδιάσει μια σοβαρή στρατηγική ενόψει της μετάβασης σε έναν κόσμο πολλαπλών κέντρων ισχύος τώρα που έχει ακόμη την πολυτέλεια να το πράξει». Με άλλα λόγια ο Κάπτσαν επισημαίνει ότι η μετάβαση πρέπει να γίνει τώρα για να γίνει με τους όρους των ΗΠΑ. Αλλά ποια είναι τα νέα γεωπολιτικά ρήγματα; Ποιος είναι ο μεγάλος στόχος; Ο Κάπτσαν λέει ότι είναι νωρίς να τα διακρίνει κανείς. Αλλά ήδη μιλούσε για την Κίνα! Σχηματικά, ο Αμερικανός διεθνολόγος πρότεινε τη διευθέτηση των κρίσεων στη νοτιοανατολική Ευρώπη (αλλαγή ακόμη και συνόρων στα Βαλκάνια και επίλυση των διαφορών Ελλάδας-Τουρκίας μέσω της ένταξης της τελευταίας στην ΕΕ), την ίδρυση παλαιστινιακού κράτους, αλλαγή των αραβικών καθεστώτων και δημιουργία «περιφερειακών ζωνών ευημερίας», που θα είναι τα αναχώματα των εκατομμυρίων μετακινούμενων μεταναστών από τις φτωχές προς τις πλούσιες χώρες! Ο συγγραφέας παρομοίαζε την Ουάσινγκτον με τη Ρώμη και τις Βρυξέλλες το Βυζάντιο. Αλλά το καίριο γι’ αυτόν ζήτημα ήταν και είναι να μην αναπαραχθεί ο συγκρουσιακός χωρισμός των δύο κέντρων της ρωμαϊκής αυτοκρατορίας και σήμερα. Δυστυχώς, όμως, το πολιτισμικό χάσμα μεταξύ των δύο πλευρών του Ατλαντικού μεγαλώνει συνεχώς. Η μεγάλη απειλή συνίσταται στην απώλεια της «λάμψης» του αμερικανικού παραδείγματος και η στιγμή που η Ευρώπη καθώς και η Ασία θα αμφισβητήσουν τη λογική και την κυριαρχία του μοντέλου των ΗΠΑ.\nΗ μόνη μετάβαση από μία αυτοκρατορία σε μία άλλη, που έγινε χωρίς πολεμική σύγκρουση, ήταν αυτή από την Βρετανική στην Αμερικανική αυτοκρατορία. Η νέα μετάβαση πως θα γίνει; Αυτό είναι το σημερινό μεγάλο ερώτημα.\nΑναρτήθηκε από ΓΙΩΡΓΟΣ Χ. ΠΑΠΑΣΩΤΗΡΙΟΥ στις 11:31 π.μ. Δεν υπάρχουν σχόλια:\nΠως πρέπει να αντιδράσει ένας άνεργος μπροστά στο συμβολικό του θάνατο; Τι πρέπει να κάνει ένας συνταξιούχος που δούλευε μια ζωή, εισέφερε μια ζωή και τώρα του λένε ότι πρέπει να περικοπεί η σύνταξή του γιατί «τρώει» από τα παιδιά του;! Απολύτως τίποτα. Η παραμικρή αντίδραση, ο πιο μικρός σπασμός που προκαλεί το ένστικτο της αυτοσυντήρησης, θεωρείται… αυτοδικία. Αυτό λένε με περίεργη «ομοβροντία» οι «καθιστοί γραφιάδες» της εξουσίας. Αυτοί που μας μπαζώνουν καθημερινά το μυαλό. Όσοι δόξαζαν τις «μαύρες γάτες» της αποτελεσματικότητας και την εκσυγχρονιστική, έξυπνη και νεοφιλελεύθερη απόρρυθμιση. Πρόκειται για τους κυνικούς οπαδούς του κανιβαλικού καπιταλισμού, αυτούς που θεωρούσαν και θεωρούν τους εργαζόμενους ως λίπος που πρέπει να αποβληθεί. Είναι οι υποστηρικτές της χομπσιανής κοινωνίας που πριν υποστήριζαν ότι ο βίος είναι βία, και τώρα οιμώζουν για την αντίδραση των πολιτών -των πρώην μη έξυπνων(ήτοι των κορόιδων)-, για την αντιβία τους, για την προσβολή των ιερών και όσιων της νομιμότητας. Με το νόμο, όμως, κάποιοι έκλεβαν χρήματα και τα έστελναν σε εξωχώριες εταιρίες. Με το νόμο περί ευθύνης υπουργών παραγράφονται τα πολιτικά εγκλήματα. Με νόμους αφαιρούνται τα δικαιώματα των εργαζομένων που κατακτήθηκαν με αγώνες και αίμα. Με το νόμο απολύονται -δολοφονούνται συμβολικά-, εκατοντάδες χιλιάδες άνθρωποι. Αλλά οι κύριοι που μιλούν για αυτοδικία κατοικούν σε προάστια όπου δεν υπάρχουν οικογένειες, οι οποίες όταν βασιλεύει ο ήλιος αρχίζουν να αναζητούν φαγητό στους κάδους σκουπιδιών. Δεν γνωρίζουν τι σημαίνει απελπισία του πατέρα που δεν έχει να πάει γάλα στο παιδί του. Γι’ αυτό όταν διαπιστώνουν την αντίδραση μένουν ενεοί και πανικόβλητοι. Τότε παραληρούν και μιλούν για αυτοδικία και κατευθυνόμενες ενέργειες. Η αντιβία, όμως, προκαλείται από την ίδια παράλογη, νόμιμη βία, τη δική τους βία. Το passage a l’ acte είναι το αποτέλεσμα της υπερχειλίζουσας οδύνης και της παρελκόμενης οργής, που είναι απαραίτητα ώστε να μην οδηγήσουν σε μια αβάσταχτη ηθική ακαμψία του ατόμου και της κοινωνίας. Η αποχή από τις εκλογές αυτό δηλοί. Υπ’ αυτήν την οπτική μία ορισμένη βία είναι σωτήρια για την ίδια την κοινωνία. Αλλά αυτό δεν ενδιαφέρει τους διαμορφωτές της κοινής γνώμης ούτε τα αφεντικά τους, των οποίων τα συμφέροντα είναι συγκεκριμένα τόσο στα διόδια όσο και στα ΧΥΤΑ. Είναι οι ίδιοι που δεν πλήρωσαν ποτέ τους δρόμους που κατέρρευσαν(τελευταία περίπτωση η Τσακώνα), κοστίζοντας τεράστια ποσά στον ελληνικό λαό και καλυπτόμενοι πάντα από τους νόμους. Μόνο την αυτοδικία επικαλούνται αλλά ξεχνούν λέξεις όπως ήθος και ηθική, ανθρωπιά και δικαιοσύνη, αξιοπρέπεια, τιμή, ταπεινοφροσύνη, έλεος και οίκτος, που θα βοηθούσαν σε μια άλλη ερμηνεία της κοινωνίας μας και της κρίσης της καθώς και της συμφιλίωσής της. Αλλά ότι δεν μπορούν να καταλάβουν ούτε να αισθανθούν, θα το αντιληφθούν μόνο με τη βία, όπως αυτή που ασκούν εναντίον της μεγάλης πλειοψηφίας του ελληνικού λαού.\nΗ ενεργοποίηση από την κυβέρνηση του «κοινωνικού αυτοματισμού» εναντίον των γιατρών του ΙΚΑ και των δικηγόρων, σήμερα, των δασκάλων και των καθηγητών, αύριο, φαίνεται να έχει αποτύχει. Όμως, στην κοινή γνώμη είναι εμπεδωμένη πλέον η εντύπωση ότι για όλα «ευθύνονται οι δημόσιοι υπάλληλοι»! Το ακούς στο δρόμο, στο καφενείο, στη γειτονιά, παντού. Και δεν το λένε οι άνεργοι ούτε οι εργάτες μήτε οι συνταξιούχοι του ΟΓΑ, αλλά οι εργαζόμενοι ή οι συνταξιούχοι, οι οποίοι ανήκουν, ομοίως, στη μεσαία τάξη! Με άλλα λόγια, η κβαντική πολιτική του κυβερνώντος κόμματος, σοσιαλδημοκρατική στα λόγια και νεοφιλελεύθερη στην πράξη, καταφέρνει να δημιουργήσει την αυταπάτη σε ένα μέρος της μεσαίας τάξης ότι θα μείνει στο απυρόβλητο. Η ψευδής αυτή εντύπωση είναι η αφετηρία του επιχειρούμενου ενδοταξικού εμφυλίου, ήτοι του εμφυλίου μεταξύ των μεσαίων τάξεων.\nΑλλά γιατί μιλάμε για μεσαίες και όχι για μεσαία τάξη; Γιατί υπάρχει η παλιά μεσαία τάξη που αποτελείται από τους μικρομεσαίους επιχειρηματίες, τους ελεύθερους επαγγελματίες και τους γραφειοκράτες συνεργάτες τους, που απασχολούνται στην παραγωγή και διανομή υλικών αγαθών και υπηρεσιών, αλλά υπάρχει και η νέα μεσαία τάξη που αποτελείται από τους παραγωγούς και παρόχους Γνώσης. Τα μέλη της νέας τάξης είναι όσοι εργάζονται στο εκπαιδευτικό σύστημα, στα δίκτυα συμβούλων και στους μηχανισμούς που σχεδιάζουν τις λεγόμενες μη υλικές ανάγκες της κοινωνίας. Είναι αλήθεια ότι στην Ελλάδα έχουμε την υπερδιόγκωση της παλαιάς μεσαίας τάξης λόγω του πελατειακού πολιτικού συστήματος και των κοινοτικών κονδυλίων. Αντιθέτως, η νέα μεσαία τάξη επιδιώκει προνόμια που να βασίζονται στα εκπαιδευτικά διαπιστευτήρια, αφού αυτό είναι το συγκριτικό της πλεονέκτημα, ενώ εκδηλώνει και μία έμμεση αντιπαλότητα για τον ανταγωνισμό με οικονομικούς όρους, όπου υστερεί. Την αντιπαλότητα αυτή εκμεταλλεύεται η κυβέρνηση και με τη χρήση του προπαγανδιστικού της μηχανισμού(μέσα ενημέρωσης και δημοσιογράφοι), επιχειρώντας να προκαλέσει την αλληλο-εξόντωσή τους. Η γενικευμένη επίθεση, όμως, στις δύο «μεσαίες τάξεις» κυρίως μέσω της περιστολής του διανεμητικού ρόλου του κράτους, τη μείωση των μισθών και των συντάξεων αλλά και τη μεγάλη φορολόγηση και των δύο συντελεί στην άρση της αντιπαλότητας και την συνένωσή τους. Έτσι, τόσο η ελληνική κυβέρνηση όσο και οι κυβερνήσεις των ευρωπαϊκών χωρών, με την ακραία πολιτική των ανισοτήτων που ακολουθούν, ενώνουν την παλιά και τη νέα μεσαία τάξη με απρόβλεπτες πολιτικές συνέπειες, καθώς δοκιμάζονται τα όρια της κοινωνικής συνοχής.\nΤο «σύμφωνο ανταγωνιστικότητας», που επιβάλλει στην ΕΕ η Γερμανία, δεν είναι παρά ένα νέο «υπέρ-Μάστριχτ», μία νέα, πιο σκληρή εκδοχή του νεοφιλελευθερισμού με τους εργαζόμενους και τους συνταξιούχους να τίθενται σε καθεστώς μεσαιωνικής δουλείας και απαξίας. Το γεγονός αυτό σε συνδυασμό με την εξαφάνιση των μικρομεσαίων επιχειρήσεων και της μεσαίας τάξης θα προκαλέσει μία φοβερή κοινωνική έκρηξη σε ευρωπαϊκό επίπεδο, ήπιος προάγγελος της οποίας στην Ελλάδα είναι το κίνημα ανυπακοής «Δεν πληρώνω». Το σύμφωνο ανταγωνιστικότητας, όμως, εκτός από το οικονομικό θέτει κι ένα εθνικο-πολιτικό ζήτημα, καθώς όλες οι χώρες μέλη της ευρωζώνης τίθενται υπό γερμανική κηδεμονία, απεμπολώντας τα τελευταία ψήγματα εθνικής κυριαρχίας και δημοκρατίας που τους απέμειναν. Έτσι, μαζί με την οικονομική διάσταση του προβλήματος, την ανεργία, τις μειώσεις των μισθών και των συντάξεων, και καθώς όλες οι χώρες θα βυθίζονται στο φαύλο κύκλο της ύφεσης (και το χρέος θα γίνεται υπερχρέος), θα προστεθεί και το εθνικο-πολιτικό ζήτημα της εθνικής ανεξαρτησίας, δημιουργώντας ένα ισχυρότερο κίνητρο για την κοινωνική εξανάσταση των ευρωπαϊκών λαών.\nΗ μόνη ωφελημένη από την κατάσταση αυτή είναι η Γερμανία, η οποία θα αυξάνει συνεχώς το εμπορικό της πλεόνασμα έναντι των άλλων χωρών της ευρωζώνης. Η γερμανική ηγεσία επιδιώκει να παίζει και να κερδίζει σε δύο ταμπλό: Πρώτον, να επωφελείται του κοινού νομίσματος(ευρώ), καθώς οι άλλες χώρες δεν έχουν το όπλο της υποτίμησης του εθνικού νομίσματος και, συγχρόνως, να μην εξασφαλίζει οικονομική βοήθεια στις υποτιθέμενες χώρες-εταίρους, αλλά να τις θέτει σε κανόνες σιδηράς δημοσιονομικής πειθαρχίας, δημιουργώντας έτσι πολλές περιφερειακές μικρές «Γερμανίες». Σ’ αυτές τις συνθήκες, οι άλλες χώρες της ευρωζώνης, ανάμεσα στις οποίες και η Ελλάδα, αντί της γιατρειάς θα βυθίζονται όλο και πιο πολύ στην ύφεση, μέχρι που θα περιέλθουν σε κώμα, διατηρούμενες στη ζωή με τη βοήθεια της μηχανικής υποστήριξης της αναπνοής στην εντατική. Κατόπιν τούτου, ποια είναι η επιλογή των άλλων χωρών και της Ελλάδας; Ή να πεθάνουν ή να απεμπλακούν από το ευρώ. Υπάρχει άλλη λύση; Ναι, όσο είναι ακόμη νωρίς και δεν έχουμε περιπέσει ακόμα σε κώμα. Πρόκειται για τη σκληρή διαπραγμάτευση με όπλο την απειλή εξόδου από το ευρώ. Αλλά το μεγαλύτερο όπλο των κυβερνήσεων των περιφερειακών χωρών είναι ο ξεσηκωμός των λαών, μία κοινωνική έκρηξη που ούτω ή άλλως θα συμβεί ακόμη και στην ίδια τη Γερμανία. Συνεπώς, την περίφημη «ανομία» των διαμαρτυρόμενων πολιτών καταδικάζουν μόνο όσοι είναι είτε οπαδοί της τάξης και του Σωκράτη είτε φίλοι των Γερμανών, ωφελούμενοι από την κατάσταση (μίζες και για τα υποβρύχια αποκαλύπτει το Der Spiegel) είτε δεν καταλαβαίνουν απολύτως τίποτα.\nΟι Μη Κυβερνητικές Οργανώσεις(ΜΚΟ), αυτές που σηκώνουν το λάβαρο των ευγενικών ψυχών και της φιλανθρωπίας, δεν είναι παρά μεγάλες εμπορικές επιχειρήσεις τις οποίες προωθούν οι πολυεθνικές εταιρίες που επιδιώκουν να επενδύσουν σε χώρες που απολαμβάνουν την ανθρωπιστική βοήθεια. Οι ΜΚΟ συνεπώς, παίζουν το ρόλο των ιεραποστόλων της περιόδου της αποικιοκρατίες, οι οποίοι καλλιεργούσαν το έδαφος για να έλθουν να «σπείρουν» οι εταιρίες της Μητρόπολης. Σύμφωνα με τον ιστορικό Patrick Gillard, ένας αριθμός μεγάλων ΜΚΟ που ξεκίνησαν ως πραγματικές φιλανθρωπικές οργανώσεις, δηλαδή εμπεριείχαν το πνεύμα της ανιδιοτελούς προσφοράς, στην πορεία μετεξελίχθηκαν σε τεράστιες επιχειρήσεις που υπακούουν σε εμπορικά και χρηματοπιστωτικά κριτήρια, αποκτώντας, έτσι, μία μεγάλη βαρύτητα στη διεθνή σκηνή και κατ’ επέκταση εξουσία. Οι ΜΚΟ αυτές μοιράζονται με ανταγωνιστικό τρόπο την εξουσία ολόκληρου του κόσμου με τις μεγάλες πολυεθνικές και τις πλανητικές κρατικές δυνάμεις, συνιστώντας μία «αγία τριάδα». Σ’ αυτό το πλαίσιο ο φιλανθρωπικός σκοπός, η αξία χρήσης, έχει αντικατασταθεί από την ανταλλακτική αξία, έχει καταστεί δηλαδή εμπόρευμα. Στην Αϊτή, μάλιστα, ένας εκπρόσωπος του ΟΗΕ κατήγγειλε «τη δημοκρατία των ΜΚΟ» γιατί δημιούργησαν παράλληλες δομές, λειτουργώντας ως κράτος εν κράτει. Ήδη οι Μη Κυβερνητικές Οργανώσεις συνδέονται περισσότερο με τον πλούτο παρά με τις ανάγκες των φτωχών χωρών και των ανθρώπων τους. Εμπλέκονται δε και σε αιματηρές συγκρούσεις σε όλο τον κόσμο! Οι ΜΚΟ για να διατηρήσουν την ενεργή εξουσία τους και τα μερίδιά τους στο μεγάλο παζάρι της «φιλανθρωπίας», ανταγωνίζονται σκληρά μεταξύ τους, ακόμα και σε βάρος των τοπικών αναγκών.\nΠαράδειγμα επένδυσης στη φιλανθρωπία με επιχειρηματικούς όρους είναι αυτή του Μπιλ Γκέητς και της γυναίκας του Μελίντας. Η φιλανθρωπία εν προκειμένω αντιμετωπίζεται δίκην βιομηχανίας(charity must be considered as an industry). Δεν μπορεί να εξηγηθεί αλλιώς πως ο Μπιλ Γκέητς, ο άνθρωπος που έγινε μέσω των νέων τεχνολογιών στην πληροφορική(Μάικροσοφτ), ο πλουσιότερος άνθρωπος στον κόσμο, μεταλλάχθηκε αίφνης σ’ έναν… άγιο Φραγκίσκο της Ασίζης. Για να γίνει εύκολα αντιληπτό τι συμβαίνει, αρκεί να πούμε ότι στη Νιγηρία, όπου το ίδρυμα Gates επένδυσε σε μία μεγάλη καμπάνια εναντίον της μόλυνσης του περιβάλλοντος και τη φαρμακευτική περίθαλψη των μικρών παιδιών, όλα τα παιδιά αντιμετώπισαν σοβαρά αναπνευστικά προβλήματα. Και τούτο γιατί όλα τα παιδιά κατοικούν σ’ ένα χωριό δίπλα στις εγκαταστάσεις της πετρελαϊκής εταιρείας ENI, στην οποία ο Μπιλ και η Μελίντα είναι μέτοχοι(ΜΚΟ και πολυθενική εν ταυτώ)! Το ζεύγος των… φιλανθρώπων υπολογίζεται ότι έχει επενδύσει 128 εκατομμύρια δολάρια για την προστασία του περιβάλλοντος(γενικά 2 δις δολάρια στη «φιλανθρωπία») και 428 εκατομμύρια σε πετρελαϊκές εταιρείες(Shell, Exxon Mobil, Chevron, Total), ενώ 12 δις δολάρια επενδύθηκαν στα προγράμματα δημόσιας υγείας και στις φαρμακευτικές βιομηχανίες. Οι επενδύσεις γίνονται κυρίως στις φαρμακευτικές βιομηχανίες(GSK, MERCK). Όμως η αιχμή του δόρατος είναι η «συμμετοχική» εταιρεία GAVI που ίδρυσε η οικογένεια Γκέητς το 2000, επιχειρώντας να κινητοποιήσει νέες πηγές και να δημιουργήσει ένα δίκτυο από κυβερνήσεις, φαρμακευτικές εταιρείες, ινστιτούτα έρευνας, τη Γιούνισεφ, την Παγκόσμια Τράπεζα κ.ά. Όταν ιδρύθηκε η GAVI, οι τιμές των φαρμάκων ήταν σε χαμηλά επίπεδα στις φτωχές χώρες. Σήμερα, τα φάρμακα έχουν αυξηθεί όσο ποτέ άλλοτε στην Αφρική, το ίδιο και η παιδική θνησιμότητα. Κι όμως ο Μπιλ Γκέητς και η σύζυγός του Μελίντα παρουσιάζονται ως οι μεγάλοι ευεργέτες της ανθρωπότητας! Εν κατακλείδι, ακόμη και οι φιλάνθρωποι και «άγιοι» πέραν των φορολογικών εκπτώσεων, δεν είναι παρά απλοί επιχειρηματίες.\nΚίνα, Ισραήλ, Ευρώπη, Αραβικές χώρες, παντού οι κατεστημένες δυνάμεις εκφράζουν παντοιοτρόπως τους φόβους τους για την ανατροπή του Χόσνι Μουμπάρακ. «Πρέπει να σώσουμε τον Μουμπάρακ» δηλώνει στους δυτικούς(ΗΠΑ και Ευρώπη) η ηγεσία του Ισραήλ, υποστηρίζοντας ότι η πτώση του αιγυπτίου προέδρου θα προκαλέσει με τη μορφή του ντόμινο και την ανατροπή του Μ. Αμπάς στην Παλαιστίνη καθώς και των βασιλιάδων στην Ιορδανία και τη Σαουδική Αραβία. Αυτή η εξέλιξη θα φέρει το Ισραήλ αντιμέτωπο με όλους τους Άραβες, όπως πριν τη συνθήκη του Καμπ Ντέηβιντ, την οποία υπέγραψαν το 1978 οι Α. Σαντάτ(δολοφονήθηκε το 1981 ως προδότης των Αράβων) και ο Μ. Μπέγκιν. Η Αίγυπτος ήταν η πρώτη αραβική χώρα που αναγνώρισε το Ισραήλ. Συνεπώς, τα διακυβεύματα της εξέγερσης του αιγυπτιακού λαού υπερβαίνουν την ίδια την Αίγυπτο και αφορούν όλη την περιοχή αλλά και πέραν αυτής. Στην Κίνα τα επίσημα μέσα ενημέρωσης αποδίδουν την εξέγερση σε οικονομικά αίτια, ήτοι στην ανεργία, τη διαφθορά και το νεποτισμό. Στο site, όμως, Wuyou Zhi Xiang(ουτοπία) γίνεται παραλληλισμός μεταξύ Αιγύπτου και Κίνας και καλούνται οι κινέζοι ηγέτες να παραδειγματιστούν από το τέλος του Αιγυπτίου προέδρου, του οποίου η συμμαχία με τις ΗΠΑ δεν ήταν αρκετή για να τον προστατεύσει από την «πολύχρωμη επανάσταση». «Η καμπάνα χτυπάει και για την Κίνα» σημειώνει ο κινέζος μπλόγκερ E. Xia. Τα καμπανάκια του κινδύνου για εξεγέρσεις στην Ευρώπη αλλά και σε ολόκληρο τον πλανήτη λόγω της ανεργίας και της φτώχειας χτυπούν και οι επικεφαλείς θεσμών του παγκόσμιου συστήματος, όπως ο πρόεδρος του ΔΝΤ Ντομινίκ Στρος-Καν. Αλλά πως αντιδρούν οι «φοβισμένοι»; Πολλοί θεωρούν ότι ο «εμφύλιος» που έχει ξεσπάσει αυτή την ώρα στην Αίγυπτο δεν είναι παρά η απάντηση των πλανητικών «μαύρων δυνάμεων»(AgoraVox) που επιχειρούν να σώσουν τον Μουμπάρακ και τη γεωπολιτική σταθερότητα στην περιοχή. Πρόκειται για έναν «αντεπαναστατικό μηχανισμό» που επιχειρεί να καταστείλει με αιματηρό τρόπο την εξέγερση. Ποια θα είναι η κατάληξη; Η επέμβαση του στρατού και ενδεχομένως ένα πραξικόπημα. Θα συστήσει, όμως, αυτό λύση; Κατηγορηματικά όχι. Όσο για τον Ελ Μπαραντέι, ούτε αυτός δεν μπορεί να αποτελέσει λύση, γιατί ούτε πολιτικό σχηματισμό διαθέτει αλλά και γιατί λείπει πάρα πολλά χρόνια, όντας «ξένο σώμα», καθώς γνωρίζει μόνο τη λογοτεχνική αραβική γλώσσα και όχι την αιγυπτιακή διάλεκτο. Τι θα προκύψει, άραγε, από το χάος της Αιγύπτου; Άγνωστο. Σε κάθε περίπτωση, όμως, αφήνει μία σημαντική πολιτική παρακαταθήκη όχι μόνο στους αραβικούς αλλά και στους λαούς όλου του κόσμου για το νόημα της ελευθερίας, της δημοκρατίας και μιας ζωής που αξίζει να τη ζει κανείς.\nΟι αστυνομικοί του Χόσνι Μουμπάρακ χωρίς τις στολές αλλά με τα όπλα τους επιτίθενται εναντίον των διαδηλωτών. Γι’ αυτό ό,τι συμβαίνει αυτή τη στιγμή στην Αίγυπτο δεν είναι εμφύλιος αλλά επιχείρηση αιματηρής καταστολής της εξέγερσης. Αυτό αλλάζει και τα μέχρι τώρα χαρακτηριστικά της εξέγερσης, που ήταν σχετικά ειρηνικά και μετριοπαθή. Ο Ελ Μπαραντέι ήδη ζήτησε την επέμβαση του στρατού! Αλλά με ποιον είναι ο στρατός; Με ποιον είναι κι ο Ελ Μπαραντέι; Σε κάθε περίπτωση για να αντιληφθούμε τι συμβαίνει στην Αίγυπτο θα πρέπει να αναφερθούμε στο καθεστώς «ήπιου αυταρχισμού», το οποίο επέτρεψε από το 2005 και εξής να υπάρξουν κοινωνικές διεκδικήσεις στη χώρα αυτή, κυρίως στους εργασιακούς χώρους, χωρίς, όμως, αυτές να εκφραστούν και πολιτικά. Γι’ αυτό καμία πολιτική ομάδα της αντιπολίτευσης ούτε οι αδελφοί μουσουλμάνοι ούτε ο Ελ Μπαραντέι μπορούν να οικειοποιηθούν την κοινωνική εξανάσταση. Η αιγυπτιακή κοινωνία έχει υπερβεί τους πολιτικούς. Και αυτό δυσκολεύει τον πολιτικό έλεγχο της εξέγερσης. Όλα, λοιπόν, είναι ρευστά. Όμως, η επίθεση των ανθρώπων του Μουμπάρακ οξύνει την κατάσταση και δημιουργεί τις συνθήκες για μία υπέρβαση της ίδιας της πολιτικής κουλτούρας των μουσουλμάνων. Συγκεκριμένα, μέχρι σήμερα, οι μουσουλμάνοι ανέχονταν τα αυταρχικά τους καθεστώτα επί τη βάση της ιστορικής έννοιας του «ισοδύναμου του δεσποτισμού». Η μουσουλμανική σκέψη, δηλαδή, ενίσχυε πάντοτε τη δικαιοσύνη, που ήταν συνυφασμένη με την απουσία ελευθερίας. Αυτή η ανισορροπία οδήγησε στην ενδυνάμωση της τυραννίας στο χώρο του ισλάμ, σημείωνε ο ισλαμιστής Σύριος συγγραφέας Mohamed Chahrour.\nΓια την ακρίβεια η ανισορροπία αυτή σημαίνει, όπως επισημαίνει ο συγγραφέας, ότι «Η συλλογική αραβο-μουσουλμανική συνείδηση ενίσχυε, μέχρι σήμερα, την έννοια της δικαιοσύνης αλλά δεν ενδιαφερόταν για την έννοια της ελευθερίας. Έτσι, εκτιμούμε τις δίκαιες προσωπικότητες της ιστορίας μας χωρίς να αναρωτηθούμε για τον χαρακτήρα των πράξεών τους υπό την οπτική των άλλων αξιών». Αυτή η διάκριση μεταξύ δικαιοσύνης και ελευθερίας οδήγησε σ’ έναν ιδιαίτερο όρο που υιοθετούν τα ισλαμικά κλασσικά κείμενα, στο λεγόμενο «ισοδύναμο του δεσποτισμού». Πρόκειται με άλλα λόγια για την εκποίηση της ελευθερίας στο όνομα της δικαιοσύνης, δηλαδή για ένα μασκάρεμα του δεσποτισμού και του αυταρχισμού. Αυτή η οπτική των πραγμάτων επιβίωσε μέχρι σήμερα στην πνευματική αραβο-μουσουλμανική παραγωγή. Θα αλλάξει άραγε; Αυτό είναι το σημερινό διακύβευμα στην Αίγυπτο αλλά και σε ολόκληρο τον αραβικό κόσμο, το οποίο σημαίνει την ανατροπή όλων των αυταρχικών καθεστώτων των αραβικών χωρών.\nΜετά την Τυνησία και την Αίγυπτο σειρά έχει η Συρία. Ήδη η αντιπολίτευση κάλεσε μέσω Facebook τους Σύριους να διαδηλώσουν εναντίον της «μονοκρατορίας». Η εξέγερση συνεχίζει να επεκτείνεται σαν την έρπουσα φωτιά από χώρα σε χώρα. Οι άνεργοι, οι πένητες και οι απελπισμένοι ξεσηκώνονται. Για κοινωνικές αναταραχές σε ολόκληρο τον κόσμο μιλάει ο Ντομινίκ Στρος-Καν του Διεθνούς Νομισματικού Ταμείου. Είχε προηγηθεί ο φιλόσοφος Αλαίν Μπαντιού, που μίλησε, για εξεγέρσεις κατά το ανάλογο εκείνων της δεκαετίας του 1960. Ακόμα πιο παλιά είχαν προβλέψει την εξέλιξη οι Μποντριγιάρ και Μπουρντιέ με αφορμή την εξανάσταση του ανθρώπου-εξάρτημα αλλά και την πλήρη επικράτηση του νεοφιλελευθερισμού, που απορύθμισε εκτός από τις αγορές, τις ζωές των ανθρώπων και τις κοινωνίες. Οι εργαζόμενοι πλέον πηγαίνουν από δουλειά σε δουλειά, αλλάζουν επαγγέλματα, προσαρμοζόμενοι στη ζήτηση της αγοράς(θυμίζουμε τη σχετική παρότρυνση του αυτοπροσδιοριζόμενου ως σοσιαλιστή Γιώργου Παπανδρέου!). Μετανάστες πηγαίνουν από τόπο σε τόπο (όπου υπάρχει δουλειά), το ίδιο και η πλανητική ελίτ του χρηματοπιστωτικού κεφαλαίου, όπου υπάρχουν μπίζνες. Η κοινωνία χωρίς θεσμικές οργανώσεις(ή με απαξιωμένες πολιτικές οργανώσεις), χωρίς αλληλεγγύη και εμπιστοσύνη, χωρίς καμία ενιαία αίσθηση του ανήκειν και συνεπώς ταυτότητας, διαλύεται σε ατομικά σπαράγματα. Μαζί με την οικονομική χρεοκοπία, διαλύθηκε και ο κοινωνικός ιστός, με τον εμφύλιο τον «κάτω» -μεταξύ γηγενών και μεταναστών- να δίνει τη χαριστική βολή. Σ’ αυτό το περιβάλλον, ποιες αξίες και πρακτικές μπορούν να λειτουργήσουν ως συνεκτικός ιστός; Υπάρχει κάποια λύση του μεταναστευτικού προβλήματος; Πως είναι δυνατόν κάποιος μετανάστης να εργάζεται στη μαύρη εργασία επί 18 χρόνια; Στην Ιταλία του Σ. Μπερλουσκόνι έχουν γίνει αλλεπάλληλες ρυθμίσεις του προβλήματος. Η τελευταία έγινε στις 31 Ιανουαρίου ενεστώτος έτους και αφορά στην απόδοση κάρτας παραμονής σε 100 χιλιάδες παράνομους μετανάστες εργαζόμενους. Η αίτηση υποβάλλεται από τον εργοδότη, ο οποίος έχει και την ευθύνη για τον εργαζόμενό του μετανάστη. Βεβαίως, πολλές φορές ο ξένος εργαζόμενος βρίσκεται στο έλεος του εργοδότη του, αλλά είναι μία απόπειρα λύσης και ο μετανάστης παύει να είναι αόρατος. Αξίζει να σημειωθεί ότι παιδιά, που έχουν γεννηθεί στην Ελλάδα και φοιτούν ακόμη και στο πανεπιστήμιο, δεν έχουν χαρτιά παραμονής. Γιατί, άραγε, η ελληνική κυβέρνηση και το ελληνικό πολιτικό σύστημα εν γένει δεν δύναται να βρει μία ανάλογη με της Ιταλίας λύση; Το πρόβλημα θα οξύνεται συνεχώς καθώς οι στρατιές των αόρατων μεταναστών θα πολλαπλασιάζονται από τις στρατιές των αόρατων ανθρώπων της ξεπεσμένης μεσαίας τάξης. Οι τελευταίοι θα είναι ακόμη πιο επικίνδυνοι από τους πρώτους λόγω του σοκ της ξαφνικής μετάβασης από την ορατότητα του «κάποιος είμαι» στο αόρατο «τίποτα», από τον ίλιγγο της καταναλωτικής επιθυμίας στον ευνουχισμό από κάθε επιθυμία, από κάθε όνειρο για το μέλλον. Και τότε η έκρηξη θα χρειάζεται μία σπίθα.\nΥΓ. Για την απόφαση του τμήματος του Συμβουλίου της Επικρατείας τι να πει κανείς. Έχουν μείνει ακόμη στο δίκαιο του αίματος και όχι του τόπου γέννησης(αλλά η παγκοσμιοποίηση είναι αλά καρτ)\nΗ Αίγυπτος των 80 εκ. κατοίκων, κυβερνώμενη από τον Μουμπάρακ, ήταν το προκεχωρημένο φυλάκιο της αμερικανικής διπλωματίας στον αραβικό κόσμο. Θυμίζουμε την ομιλία του Αμερικανού Προέδρου Μπάρακ Ομπάμα στο Κάιρο, η οποία χαρακτηρίστηκε από πολλούς ως ιστορική για τα ανοίγματά της προς τους Άραβες και δη τους Παλαιστίνιους. Δεν είναι τυχαίο ότι η Αίγυπτος είναι η πρώτη χώρα που υπέγραψε πριν τριάντα χρόνια σύμφωνο ειρήνης με το Ισραήλ. Επίσης, οι ΗΠΑ είναι αυτές που εξοπλίζουν τον αιγυπτιακό στρατό των 500 χιλιάδων ανδρών, βασικό πυλώνα του σημερινού καθεστώτος. Αξίζει να σημειωθεί ότι την ώρα που ξέσπαγαν στο Κάιρο οι ταραχές, ο αρχηγός του αιγυπτιακού στρατού βρισκόταν στο αμερικανικό Πεντάγωνο. Άλλο, επίσης, δείγμα της ισχύος του στρατού είναι ο διορισμός από τον Μουμπάρακ του επικεφαλής των μυστικών υπηρεσιών, Ομάρ Σουλεϊμάν, ως αντιπροέδρου της χώρας. Ο τελευταίος, επιφορτισμένος με τις διαπραγματεύσεις μεταξύ των αντίπαλων παλαιστινιακών φατριών και τις μυστικές επαφές με το Ισραήλ, θεωρείται ο άνθρωπος των δύσκολων αποστολών και ο καλύτερος διάδοχος του Χόσνι Μουμπάρακ σύμφωνα με την Ουάσινγκτον. Γενικά, οι ΗΠΑ επιδιώκουν μία εύτακτη μετάβαση σε μία νέα κυβέρνηση και ζητούν από τον Μουμπάρακ να τις βοηθήσει σ’ αυτό. Ήδη ο Αμερικανός Πρόεδρος τηλεφώνησε στους Ταγίπ Ερντογάν, Νετανιάχου, Κάμερον και Αμπντάλα, ζητώντας τους την εκτίμηση της κατάστασης και μιλώντας τους για τη «μετάβαση σε μία νέα κυβέρνηση που θα ανταποκρίνεται στους πόθους του αιγυπτιακού λαού». Όμως, η αμερικάνικη στρατηγική είναι αντιφατική και εντελώς αναξιόπιστη για τους Αιγυπτίους, καθώς μιλάει για δημοκρατία και συγχρόνως στηρίζει τον Μουμπάρακ. Ακόμα και οι προτάσεις των Αμερικανών για μεταρρυθμίσεις είναι παρωχημένες αφού δεν ανταποκρίνονται στα αιτήματα των διαδηλωτών, που δεν επιθυμούν απλώς την αλλαγή του οδηγού ή των επιβατών, αλλά ολόκληρου του "αυτοκινήτου", δηλαδή του καθεστώτος. Το μόνο σενάριο πλέον που έχει πιθανότητες επιτυχίας, είναι η επένδυση στον Ελ Μπαραντέι, ο οποίος έχει σχεδόν συμφωνήσει με τους «αδελφούς μουσουλμάνους» να τους εκπροσωπεί. Όμως, τόσο οι Αμερικανοί όσο και οι Ισραηλινοί δεν εμπιστεύονται απόλυτα μία τέτοια προοπτική, καθώς ο Ελ Μπαραντέι, αν και έχει δυτική κουλτούρα και είναι καλός συνομιλητής, μπορεί εύκολα να παραμεριστεί από τους φανατικούς ισλαμιστές, οι οποίοι θα θελήσουν να ανέλθουν οι ίδιοι, χωρίς διάμεσο, στην εξουσία. Όλα αυτά καθιστούν έκδηλο ότι η Αίγυπτος δεν είναι Τυνησία και ενδεχομένως η διέξοδος της κατάστασης να είναι, δυστυχώς, μία αιματηρή λύση, μια βαμμένη στο αίμα καταστολή της εξέγερσης.


Forte Hotel Hsinchu από 53€. Ξενοδοχεία σε Hsinchu City - KAYAK\nNo.106, Zhongyang Rd., Hsinchu City, Ταϊβάν\nβάσει 2.112 κριτικών\nΣχετικά με την τοποθεσία Forte Hotel Hsinchu\nΑυτό το κατάλυμα (Forte Hotel Hsinchu, Κέντρο της πόλης Hsinchu, Χσίντσου) βρίσκεται πολύ κοντά σε: Κέντρο Βοήθειας Ξένων της Χσίντσου και Γκαλερί Τέχνης και Αίθουσα Αποκατάστασης της Χσίντσου. Στις σημαντικές παροχές περιλαμβάνονται ένα επιχειρηματικό κέντρο, ρεσεψιόν όλο το 24ωρο και αποθήκευση αποσκευών. Με επιπλέον χρέωση παρέχεται λεωφορειάκι για μεταφορά από και προς το αεροδρόμιο (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση χωρίς παρκαδόρο.\nΦωτογραφίες από το Forte Hotel Hsinchu\nΔιαθέσιμα δωμάτια στο Forte Hotel Hsinchu\nStandard Rooms(50€ - 77€)\nΠαροχές στο Forte Hotel Hsinchu\nΚριτικές για το Forte Hotel Hsinchu\nΚαλόΒάσει 2112 κριτικών από επαληθευμένους επισκέπτες\nHsinchu East Gate206 μ\nHsinchu Cheng Huang Temple400 μ\nHsinchu Railway Station0.5 χλμ\nHsinchu CKS Baseball Stadium0.8 χλμ\nGlass Museum of Hsinchu City0.9 χλμ\nGaofeng Botanical Garden2.4 χλμ\nNational Tsing Hua University2.8 χλμ\nNational Chiao Tung University3.5 χλμ\nForte Hotel Hsinchu: Συχνές ερωτήσεις\nΠού βρίσκεται το Forte Hotel Hsinchu;\nΤο Forte Hotel Hsinchu βρίσκεται στη διεύθυνση No.106, Zhongyang Rd., περιοχή North District, 0,3 χλμ. από το κέντρο της πόλης Hsinchu City. Το κοντινότερο αξιοθέατο στο Forte Hotel Hsinchu είναι: Hsinchu East Gate.\nΠότε είναι το check-in και το check-out στο Forte Hotel Hsinchu;\nΣτο Forte Hotel Hsinchu, το check-in γίνεται στις 15:00 και το check-out στις 12:00.\nΠροσφέρει το Forte Hotel Hsinchu δωρεάν Wi-Fi;\nΝαι, το Forte Hotel Hsinchu προσφέρει δωρεάν Wi-Fi.\nΠροσφέρει το Forte Hotel Hsinchu δωρεάν πάρκινγκ;\nΝαι, το Forte Hotel Hsinchu προσφέρει δωρεάν πάρκινγκ.\nΠροσφέρει το Forte Hotel Hsinchu δωρεάν μεταφορά αεροδρομίου;\nΌχι, το Forte Hotel Hsinchu δεν προσφέρει δωρεάν μεταφορά αεροδρομίου.\nΠόσο απέχει το Forte Hotel Hsinchu από το αεροδρόμιο;\nΤο Forte Hotel Hsinchu απέχει 40,2 χλμ. από το Ταϊπέι Ταϊβάν Ταογιουάν. Το Forte Hotel Hsinchu απέχει 65,2 χλμ. από το Ταϊπέι Sung Shan.\nΜπορώ να φέρω το κατοικίδιό μου στο Forte Hotel Hsinchu;\nΌχι, δεν επιτρέπονται κατοικίδια στο Forte Hotel Hsinchu.\nΈχει πισίνα το Forte Hotel Hsinchu;\nΌχι, το Forte Hotel Hsinchu δεν έχει πισίνα.\nForte Hotel Hsinchu7.7 Καλό (2.112 κριτικές)0 χλμΓυμναστήριο, Εστιατόριο, Μπαρ/Σαλόνι+53€\n17% φθηνότεροMoon Light Hotel7.2 Καλό (717 κριτικές)0,18 χλμWi-Fi, Πάρκινγκ με παρκαδόρο, Aίθουσα συνεδριάσεων+44€\n20% φθηνότεροH.M.Hotel8.6 Εξαιρετικό (2.102 κριτικές)0,19 χλμΜόνο για ενήλικες, Εστιατόριο, Υπηρεσία δωματίου+42€\nSol Hotel8.8 Εξαιρετικό (30 κριτικές)0,21 χλμΓυμναστήριο, Εστιατόριο, Υπηρεσία δωματίου+87€\n59% φθηνότεροGolden Swallow Hotel7.4 Καλό (738 κριτικές)0,4 χλμΕστιατόριο, Υπηρεσία δωματίου, Δωρεάν Wi-Fi+22€\n53% φθηνότεροBin City Hotel7.3 Καλό (1.444 κριτικές)0,39 χλμΕστιατόριο, Υπηρεσία δωματίου, Δωρεάν Wi-Fi+25€\n51% φθηνότεροPersimmon Hotel6.9 Καλό (1.386 κριτικές)0,32 χλμΕστιατόριο, Υπηρεσία δωματίου, Δωρεάν Wi-Fi+26€\n41% φθηνότεροPeach Hotel7.4 Καλό (1.593 κριτικές)0,38 χλμΕστιατόριο, Υπηρεσία δωματίου, Δωρεάν Wi-Fi+31€\n12% φθηνότεροTraveler Home10 Εξαιρετικό (1 κριτική)0,39 χλμWi-Fi+46€\nOne minute walk from ChenghuangTemple10 Εξαιρετικό (1 κριτική)0,37 χλμ+98€\nOr Inn9.2 Εξαιρετικό (134 κριτικές)0,3 χλμΠροσωπικό μπάνιο, με κλιματισμό+110€\nΑναζητήστε εκπτώσεις για το Forte Hotel Hsinchu σε Hsinchu City με την KAYAK. Αναζητήστε τη φθηνότερη προσφορά ξενοδοχείου για το Forte Hotel Hsinchu σε Hsinchu City. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Forte Hotel Hsinchu με την προσφορά που σας ταιριάζει καλύτερα. από 53€/βράδυ (οι πιο πρόσφατες τιμές για το ξενοδοχείο).


‘Βόμβα’ στα αναδρομικά: Το ‘χαράτσι’ στους συνταξιούχους για εφάπαξ εξόφληση και οι τροποποιητικές δηλώσεις - Hub News\nΑρχική ΟΙΚΟΝΟΜΙΑ ‘Βόμβα’ στα αναδρομικά: Το ‘χαράτσι’ στους συνταξιούχους για εφάπαξ εξόφληση και οι...\n‘Βόμβα’ στα αναδρομικά: Το ‘χαράτσι’ στους συνταξιούχους για εφάπαξ εξόφληση και οι τροποποιητικές δηλώσεις\nΞεκίνησε η αντίστροφη μέτρηση για την καταβολή των αναδρομικών των κύριων συντάξεων. Μαζί βέβαια και ο πονοκέφαλος για το πώς θα φορολογηθούν αυτά τα ποσά από το Υπουργείο Οικονομικών. Τo «κούρεμα» θα κυμαίνεται σε ποσοστά από 23% έως και 55% εφόσον τα αναδρομικά δηλωθούν κανονικά ως εισοδήματα των ετών 2015 και 2016, ή σε ποσοστά από 24,2% έως και 54% εφόσον δηλωθούν εφάπαξ ως εισοδήματα του 2020.\nΠροηγούμενο άρθροΑπίστευτο! Θηριώδες τζιπ απογειώθηκε από την Εθνική Οδό και προσγειώθηκε σε πισίνα σπιτιού! (Βίντεο)\nΕπόμενο άρθροΠανελλαδικές 2020: Αγωνία τέλος! Αύριο στις 9 πμ ανακοινώνονται οι βάσεις!


Θρίλερ στο Ηράκλειο: Πέθανε Ρωσίδα τουρίστρια, στην εντατική ο σύζυγός της - e-thessalia.gr\n8 Ιουλίου 2017, 00:15 8 Ιουλίου 2017\nΑπό την πρώτη στιγμή οι αστυνομικές αρχές ανέλαβαν τη διερεύνηση της υπόθεσης προκειμένου να εξακριβώσουν τι έχει συμβεί.\nΕιδικότερα, σύμφωνα με πληροφορίες το ζευγάρι ηλικίας 41και 45 ετών έφτασε στο Ηράκλειο από τη Ρωσία μόλις πριν από πέντε μέρες. Στη συνέχεια φτάνοντας στο ξενοδοχείο τους στη Χερσόνησο η γυναίκα έχασε τη ζωή της υπό αδιευκρίνιστες συνθήκες.\nΑμεσα κλήθηκαν στο σημείο οι διασώστες του ΕΚΑΒ που ειδοποιήθηκαν και απλά προέβησαν στη διαπίστωση του θανάτου της γυναίκας. Αυτό ωστόσο που κάνει επιπλέον ιδιαίτερη αίσθηση είναι πως και ο άνδρας της ήταν σε κακή κατάσταση και μεταφέρθηκε εσπευσμένα στο Πανεπιστημιακό νοσοκομείο όπουνοσηλεύεται σε εξαιρετικά κρίσιμη κατάσταση.\nΤέλος, ο 45χρονος Ρώσος τουρίστας είναι σε καταστολή καθώς έχει υποστεί πολυοργανική ανεπάρκεια ενώ οι γιατροί δεν μπορούν μέχρι στιγμής να πουν με ακρίβεια τι προκάλεσε την πολυοργανική ανεπάρκεια. Να σημειωθεί ότι στην υπόθεση έχει εμπλακεί η ρωσική πρεσβεία στη χώρα ενώ έχει ζητήσει την πλήρη και διεξοδική διερεύνηση του συμβάντος.\nΠροηγούμενο ΆρθροΦωτιά σε ξενοδοχείο στο Αίγιο – Η Πυροσβεστική απεγκλώβισε ενοίκουςΕπόμενο ΆρθροΔιαβάστε σήμερα στη ΘΕΣΣΑΛΙΑ


Κριτική για την παράσταση "Δον Κιχώτης" – (((((ARTgr Radio)))))\nΑπό τη θεατρολόγο Μαρινέλλα Φρουζάκη\nΜια θαυμαστή μεταφορά του κλασικού ήρωα του Θερβάντες είχαμε τη χαρά να απολαύσουμε στο πάντα ζεστό θέατρο Άλφα Ιδέα, από την ομάδα Θέση (Τριφωνία Αγγελίδου, Διαμαντής Αδαμαντίδης, Αχιλλέας Αναγνώστου, Γιάννης Σαμψαλάκης, Μαρία Χάνου) σε μετάφραση και διασκευή της ίδιας της ομάδας, και σκηνοθεσία του Ταξιάρχη Χάνου. Το έργο μας κράτησε αμείωτο το ενδιαφέρον σε όλη τη διάρκεια, σκηνοθετημένο ευφάνταστα μαζί με το κοινό στη σκηνή, δημιουργώντας έναν εξαιρετικά πολύχρωμο κόσμο!\nΗ σκηνοθεσία ήταν πολύ ευρηματική, λιτή και με στόχο, με εξαιρετικό ρυθμό, με τη χρήση μάλιστα κυριολεκτικά και μετρονόμου!! Επίσης το ποδοβολητό των ηρώων προσέδωσε πολύ στην εύρυθμη αυτή λειτουργικότητα, όπως και οι ήχοι από τις κλακέτες και τα ντραμς.(διδασκαλία body music Σωτηρία Ρουβολή) Τα αυτιά του γαϊδάρου και η βιβλιοθήκη – άλογο επίσης αποτέλεσαν όμορφα σκηνικά σήματα.\nΤα σκηνικά ευρήματα ήταν πολλά και πολυσήμαντα, σκάλες, καρέκλες και σκαμνάκια, σκουπόξυλα και βιβλιοθήκες, κατσαρόλες, μεταμορφώνονταν σε ανεμόμυλους, άλογα, σπαθιά και κράνη. Εξαιρετική η χρήση των ξύλινων σπαθιών της παιδικής μας ηλικίας, ανέσυρε ευχάριστες μνήμες μιας άλλης γενιάς. Οι σκηνές μάχης ήταν ιδιαίτερα ευχάριστες και ρεαλιστικές. Οι σκάλες βιβλιοθήκες στολισμένες με κόκκινα λουλούδια δέσποζαν στην σκηνή, για να μεταμορφώσουν αργότερα τα κορίτσια σε λουλουδάτες σπανιόλες. Ο συμβολισμός του κάρου και της πριγκίπισσας μέσα από μια κουρτίνα επίσης ήταν πολύ ευφάνταστος και γοητευτικός!\nΤο χάρτινο γιλέκο και το κράνος – κατσαρόλα με μια αλυσίδα ενσάρκωσαν αμέσως τον ιππότη μπροστά στα μάτια μας, με το εξαιρετικά πειστικό βλέμμα του Αχιλλέα Αναγνώστου, που αποδείχτηκε ιδανικός για το ρόλο. Εξίσου ευρηματικοί και οι χάρτινοι λαιμοί. Τα κυρίαρχα χρώματα στα κοστούμια της Άρτεμις Φλέσσα, πράσινο, κόκκινο και μαύρο, σε συνδυασμό με τις ευδιάκριτες κόκκινες κάλτσες και τις προβιές, ξεχώριζαν φωτίζοντας τους χαρακτήρες κινούμενα σε μια διαχρονική κλίμακα.\nΗ ζωντανή μουσική μέσα από την κιθάρα και τους στίχους του Διαμαντή Αδαμαντίδη, σε συνεργασία με τον Ταξιάρχη Χάνο, προσέδιδε άλλη μια νότα φρεσκάδας στο σύνολο της παράστασης, σε συνεργασία με τα σκηνικά της Άρτεμις Φλέσσα. Τα εύσημα για την προσεγμένη επιμέλεια κίνησης ανήκουν στην Χρυσάνθη Μπαδέκα και οι φωτιστικές επιλογές στον Νίκο Βλασόπουλο, με το γαλάζιο φωτισμό να κυριαρχεί και μια εξαιρετική επιλογή κόκκινου φωτισμού στην τελευταία σκηνή, όπου ο Δον Κιχώτης αναπολεί τα κατορθώματά του, χαρίζοντάς μας μια γνήσια στιγμή συγκίνησης.\nΟι ερμηνείες ήταν ιδιαίτερα εύστοχες και ακριβείς στο σύνολό τους, με τον Αχιλλέα Αναγνώστου να ξεχωρίζει, ως ιδιαίτερα πειστικός Δον Κιχώτης, και τη Μαρία Χάνου, με εξαιρετικό έλεγχο εκφραστικών μέσων.\nΈνα έργο γεμάτο αισιόδοξα και συνάμα τρυφερά μηνύματα, όπως «μια γενναία καρδιά δέχεται τις δυστυχίες όπως και τις ευτυχίες», αλλά και μελαγχολία και συναίσθημα, «στην περσινή φωλιά δεν θα’ ρθουν φέτος τα πουλιά» που μπορεί κάλλιστα να την παρακολουθήσει και νεανικό κοινό. Μια φράση που μου εντυπώθηκε ήταν αυτή του Άραβα σπουδαστή: «ο ποιητής λέει ιστορίες όπως θέλει, ο ιστορικός όπως είναι…»\n«Από το όνειρό του τον χωρίζει ένας καλπασμός», ακούμε από την ομάδα σε ένα τραγούδι της παράστασης. Αυτό, ένας καλπασμός, αρκεί για να ξεκινήσει το ταξίδι στην αθωότητα, το λόγο, τη μουσική, τη φαντασία…


e-notos: να μαζέψουμε κανά φράγκο ρε παιδιά!\nνα μαζέψουμε κανά φράγκο ρε παιδιά!\nεπιστροφή στην πόλη μετά από διακοπές, είσαι στα όρια της κατάθλιψης, βλέπεις σε διπλανά αυτοκίνητα συμπάσχοντα πρόσωπα που κουνούν συγκαταβατικά το κεφάλι - όλοι μαζί σε ένα νοερό μέρος μακριά από τη γκρίζα άσφαλτο και τις καπνισμένες ταράτσες - στρίβεις εκεί που έστριβες πάντα για να φτάσεις στη δουλειά σου και ξαφνικά μπροστά σου μπλόκο απειλητικών, θυμωμένων και ορεξάτων μαντράχαλων ενδεδυμένων τη γαλάζια καλοκαιρινή στολή.\n"Εδώ που μπήκατε είναι μονόδρομος. Μπήκατε ανάποδα. Άδεια και δίπλωμα"\nΜια διαδρομή που κάνεις χρόνια, ένας δρόμος που ξέρεις σαν το χέρι σου, ένα αυτοκίνητο που ακολουθεί σχεδόν μόνο του μια ρουτινιάρικη πορεία. Κι όμως, αμέσως μετά το καλοκαίρι ένα μπλόκο 3 περιπολικών με τους συνοδούς τους σε συλλαμβάνει επ' αυτοφώρω ενώ προβαίνεις στο φρικτό έγκλημα της ανάποδης πορείας σε μονόδρομο. Αφαιρούνται πινακίδες, δίπλωμα, καταγράφεται η παράβαση, συντάσσεται η κλήση και μένεις άναυδος, ανήμπορος να εξηγήσεις και να ζητήσεις εξηγήσεις από ρομποτάκια που σε έριξαν στην παγίδα τους.\nΤρέχεις στο τμήμα, στο διοικητή, άλλος στον Αυτιά για παράπονα. Φεύγεις συνήθως με τις πινακίδες σου, με ένα αρκετά μεγάλο ποσό να έχει αφαιρεθεί από το πορτοφόλι σου, μειωμένο ανάλογα με τις διαθέσεις του διοικητή και με υποχρέωση σ' αυτόν τον αρχηγό των ρομπότ που σου κάνει τη χάρη να μην σε τρέχει περισσότερο.\nΠαγίδες. Αυτό είναι το συνώνυμο του ελληνικού κράτους. Όταν αλλάζεις την κατεύθυνση της κυκλοφορίας σε ένα δρόμο μετά από δεκαετίες, φαντάζομαι ότι πρέπει να υπάρχει κάποια ενημέρωση, κάποια μέτρα πριν στρίψεις, με πινακίδες που ενημερώνουν για την αλλαγή και προειδοποιούν για τον κίνδυνο, με μεγάλα γράμματα για να μην καταλήξουμε σε ατυχήματα και δυστυχήματα. Κι αυτό για κάποια εύλογη, μικρή πιθανώς, περίοδο προσαρμογής στα νέα δεδομένα. Αντί αυτού έχουμε τιμωρίες γιατί σε παρέσυρε η δύναμη της συνήθειας, κρυμμένους μπάτσους που δεν σε προειδοποιούν, αλλά γελούν σε βάρος σου ("ακόμα ένας που την πάτησε! Χα! χα! χα") και σου αφαιρούν τα λιγοστά που σου έχουν μείνει.\nΠαγίδες. Αυτό έχει ανακαλύψει ο καθένας από μας που έχει ζήσει στην αφόρητη χώρα μας. Παγίδες στους φόρους, Παγίδες στην οικοδόμηση. Παγίδες στους δρόμους. Παγίδες στην κατανάλωση. Παγίδες στους μισθούς. Παγίδες στις συντάξεις. Παγίδες στην ασφάλεια. Παγίδες στο ασφαλιστικό. Ο σύμβουλος της καλύτερης παγίδας ανταμείβεται με αιώνια ευγνωμοσύνη από το ελληνικό κράτος και αποκτά το κύρος ενός επινοητή ευφάνταστων τρόπων να τα αρπάξουμε. Επειδή ξεμείναμε. Έχουμε και εκλογές, πρέπει να δώσουμε κάτι παραπάνω...\nΗ ιστορία δεν είναι δική μου. Μου την περιέγραψαν, συνέβη δίπλα στο σπίτι μου και είμαι έτοιμος, όταν γυρίσω, να μπω στη θέση του θύματος. Να ορμήσω με δύναμη στις γαλάζιες αριθμομηχανές (10 θύματα * 250 € * 10 πινακίδες την ώρα. Μια χαρά μαζεύονται τα χρειαζούμενα..), να διαμαρτυρηθώ για την αισχρή εφαρμογή της πλέον ιδιότυπης προστασίας (μα για σας το κάνουμε. για να γλυτώσετε από τα ατυχήματα), να φτάσω όσο μπορώ πιο ψηλά στην ιεραρχία (στον Στρατηγό Αυτιά) και ακόμα πιο ψηλά. Αλλά, τι λέω; Δεν υπάρχει πιο ψηλά. Η βουλή διαλύθηκε μετά από παρατεταμένη περίοδο απραγίας και διακοπών, η κυβέρνηση παραιτήθηκε πριν καν ανοίξουν τη βουλή, έτσι για τους τύπους, ο πρόεδρος σιωπά για τέτοια πράγματα (όπου πρόεδρος, βάλτε όποιον θέλετε), η αστυνομία, ο δήμος, η νομαρχία, όλοι. Οι μόνοι που υπάρχουν τελικά και ανέλαβαν δράση άμεσα είναι οι σωτήρες της τηλεόρασης, έτοιμοι να κυβερνήσουν, να διώξουν από πάνω τους το προσβλητικό ΤΕΤΑΡΤΗ ΕΞΟΥΣΙΑ και να γίνουν αυτό που πρέπει, αυτό που τους αξίζει. Η μοναδική εξουσία του τόπου, η απόλυτη διαφθορά.\nΠολλά θέματα μαζί. Και ακόμα δεν βγήκαμε από τη θάλασσα. Αλλά όλοι έχουμε βρεθεί (εμείς ή κάποιος οικείος μας) σε τέτοιες καταστάσεις, όλοι έχουμε φάει τα μούτρα μας στον παραλογισμό ενός κράτους-Κρόνου που τρώει τα παιδιά του.\nΥΓ. Η χαρά της άφιξης νέων μελών της μεγάλης μας οικογένειας ξεπερνά την καθημερινότητα. Οι ευχές δεν περιορίζονται σε λόγια. Μεταμορφώνονται σε ενθουσιασμό που εύχομαι να γίνει μεγάλος και να μας παρασύρει όλους, σε επανενώσεις, συγκινητικές αγκαλιές, δραματικές σκηνές σε πλατείες, σε ταβέρνες, σε μαιευτήρια και σε τελετές. Αλλά πρέπει να σκεφτούμε και συντρόφους που έχουν αλλεργία σε μωρο-κουβέντες.. Όπως και να θυμηθούμε ότι αυτό το blog είναι εντελώς ανοιχτό και ελεύθερο. Χωρίς κανένα περιορισμό.\nΑναρτήθηκε από agis στις 11:26 π.μ.\nδεν θα ξαναπέσει πέμπτη


Paraktios.gr » ΓΑΣ Καλυβίων – Γ.Σ. Αγ. Παρασκευής 69-61\nΓΑΣ Καλυβίων – Γ.Σ. Αγ. Παρασκευής 69-61\nΤα Καλύβια ξεκίνησαν με τις Καμμένου, Ρεντζεπέρη, Αξιοπούλου, Πολίτη και Τσουκαλά και οι φιλοξενούμενες με τις Γρίσπου, Βαμβακά, Κλείτσα, Πολιτοπούλου και Πετυχάκη.\nΟι γηπεδούχες βρήκαν γρήγορα ρυθμό και έβαλαν από το πρώτο δεκάλεπτο τις βάσεις για την τελική επικράτηση. Παίζοντας εξαιρετική άμυνα και με πολλές επιλογές στην επίθεση ξέφυγαν από νωρίς στο σκορ, στη συνέχεια διαχειρίστηκαν σωστά το παιχνίδι και πήραν δίκαια τη νίκη και την πρόκριση.\nΗ ομάδα της Αγ. Παρασκευής έχοντας παρακαταθήκη την εξαιρετική παρουσία της στο πρωτάθλημα της Α2, μετά τον αιφνιδιασμό του πρώτου δεκαλέπτου προσπάθησε να αντιδράσει, αλλά όσα σχήματα και να δοκίμασε ο Αναγνωστόπουλος τα Καλύβια είχαν τις λύσεις.\nΕπόμενος αντίπαλος του ΓΑΣΚ ο Κρόνος Αγ.Δημητρίου.\nΤα δεκάλεπτα: 26-10, 42-28, 58-38, 69-61\nΑΓΙΑ ΠΑΡΑΣΚΕΥΗ (Αναγνωστόπουλος): Γκάνια 8(2), Γρίσπου 6, Βαμβακά 9, Κλείστα 5, Σαπαλίδου 2, Πολιτοπούλου 22(2), Πετυχάκη 9, Αμίτσι, Δαμουλάκη.


Παράσταση για ένα ρόλο για τον ΑΟΣ κόντρα στις Κρηνίδες | Serres Sport News\nΠαράσταση για ένα ρόλο για τον ΑΟΣ κόντρα στις Κρηνίδες\nΧωρίς να συναντήσει το παραμικρό πρόβλημα ο Α.Ο.Σ ξεπέρασε πολύ εύκολα το εμπόδιο των Κρηνίδων και επέστρεψε στις νίκες με εμφατικό τρόπο, καθώς το 95-48 δείχνει και την διαφορά μεταξύ των δυο ομάδων. Οι παίχτες του Μπουτάκογλου, παίζοντας και για τους απόντες έκαναν ότι ήθελαν στο παρκέ επί 40′ και κατέκτησαν άλλη μια νίκη, σφραγίζοντας κατά κάποιον τρόπο την 3η θέση του ομίλου.\nΟ χθεσινός αγώνας δεν αντέχει σε κριτική, καθώς οι γηπεδούχοι επέβαλαν τον ρυθμό τους από το πρώτο κιόλας δεκάλεπτο και προηγήθηκαν με 30-8 ! Η συνέχεια δεν θα μπορούσε να είναι διαφορετική, αφού μια ομάδα υπήρχε στο γήπεδο και έναν υγιεινό περίπατο περιελάμβανε το χθεσινό απόγευμα για τους “πράσινους”.\nΔιαιτητές: Τσακιρίδης – Κούμλιαλης


Είναι το μέλι τόσο υγιεινό όσο πιστεύουμε ότι είναι; – medinova.gr\nOταν κάνετε το ερώτημα εάν κάτι είναι υγιές για σας, μερικές φορές θα πρέπει να κοιτάξετε τα πρώτα διατροφικά του δεδομένα. Στην επιφάνεια, το μέλι είναι πάνω από 80% καθαρή ζάχαρη, με περίπου το μισό από αυτό να είναι φρουκτόζη. Η φρουκτόζη είναι φυσικά μια κακή προσθήκη σε οποιοδήποτε τρόφιμο, αλλά όταν εμφανίζεται φυσικά στα φρούτα και στη συγκεκριμένη περίπτωση στο μέλι, φαίνεται πως δρα αρκετά διαφορετικά.\nΓενική θρεπτική αξία του μελιού\n* Το μέλι αυξάνει το σάκχαρο στο αίμα, αλλά πολύ λιγότερο από ό,τι θα το έκανε μια δεξτρόζη\n* Το μέλι μειώνει την C αντιδρώσα πρωτεΐνη, που είναι ένας δείκτης φλεγμονής στο σώμα\n* Το μέλι μειώνει την LDL («κακή» χοληστερόλη), ενώ αυξάνει την HDL χοληστερόλη («καλή» χοληστερόλη)\n* Το μέλι μειώνει τα επίπεδα της ομοκυστεΐνης στο σώμα, ενός δείκτη στο αίμα που σχετίζεται με ασθένειες\nΠοιο μέλι είναι υγιεινό\nΕνώ το μέλι έχει πολλά οφέλη για την υγεία, δεν είναι ίδια όλα τα είδη του μελιού.\nΗ διαφορά έχει να κάνει με την επεξεργασία του μελιού και ακόμη με το ποια λουλούδια ήταν πιο κοντά στην κυψέλη. Η σύνθεση του νέκταρ που οι μέλισσες συλλέγουν αλλάζει ανάλογα με το ποια λουλούδια οι μέλισσες χρησιμοποιούν για την τροφή τους. Αυτό θα έχει αντίκτυπο στην ποσότητα των αντιοξειδωτικών, τον λόγο της φρουκτόζης προς τη γλυκόζη και τις επιπτώσεις του στον γλυκαιμικό δείκτη.\nΣε γενικές γραμμές το μέλι από φαγόπυρο είναι μια πολύ πιο υγιεινή επιλογή από τα τυπικά επιτραπέζια μέλια. Το μέλι από φαγόπυρο είναι συχνά λιγότερο επεξεργασμένο, έχει πιο σκούρο χρώμα (ένας καλός τρόπος για να κρίνουμε το πόσο υγιεινό είναι το μέλι: τα πιο σκούρα είναι καλύτερα) και περιέχει πλουσιότερα αποθέματα αντιοξειδωτικών.\nΜερικά οφέλη για την υγεία του μελιού\nΤο μέλι είναι πραγματικά μια αξιόλογη τροφή, ικανή να περιορίσει τις επιπτώσεις από την επίδραση του χρόνου. Βάζα μελιού βρέθηκαν χιλιάδες χρόνια αργότερα από την παρασκευή του κι όμως εξακολουθούσαν να είναι εξίσου βρώσιμα όσο την ημέρα που συλλέχθηκαν.\nOσον αφορά την υγεία και την ομορφιά σας, το μέλι έχει μερικά παραπάνω κόλπα στο… μανίκι του, όπως η ικανότητά του να αυξάνει το επίπεδο αντιοξειδωτικών στο αίμα σας, βοηθώντας στην πρόληψη ασθενειών και λοιμώξεων.\nΗ τοπική χρήση του μελιού έχει την ικανότητα να σκοτώνει τα βακτήρια και ακόμη και επιταχύνει την επούλωση των πληγών. Πολλές κρέμες προσώπου και άλλα προϊόντα για το δέρμα περιέχουν αυτό το γλυκό υγρό. Συχνά, όταν χρησιμοποιείται για αισθητικούς λόγους είναι πολύ πιο αποτελεσματικό να το αναμείξετε με το δικό σας υψηλής ποιότητας, πλούσιο σε αντιοξειδωτικά μέλι από φαγόπυρο.\nΛοιπόν, είναι το μέλι υγιεινό;\nΚατά κανόνα, είναι καλύτερο να αποφεύγουμε τη ζάχαρη, όποτε είναι δυνατόν. Ωστόσο, αυτό δεν είναι πρακτικό για πολλούς. Ετσι όταν αποφασίσετε να επιδοθείτε σε μια γλυκιά απόλαυση ή να απαιτείται λίγη μόνο ζάχαρη σε μια συνταγή είναι πολύ ευεργετικό να επιλέξετε τη σωστή ζάχαρη.\nΧρησιμοποιώντας, ωστόσο, το μέλι στη θέση της ζάχαρης είναι ένας πολύ καλός τρόπος για να μεγιστοποιηθούν τα οφέλη, ελαχιστοποιώντας συγχρόνως τις παρενέργειες της ζάχαρης.


Η σωτηρία της ψυχής | xristianos.gr\nΑρχική»Θεολογικός Λόγος»Η σωτηρία της ψυχής\nΌσο μεγαλύτερη είναι η αγάπη, τόσο πιο μεγάλες είναι οι θλίψεις και τα βάσανα της ψυχής...\nxristianosdesk14 Απριλίου 2022 - 14:42\nΗ σωτηρία της ψυχής έρχεται έπειτα από βαθιά εξέταση του εαυτού μας μαζί με τη βοήθεια ενός πνευματικού! Θα πρέπει να μην κρίνεις τους άλλους, διότι συμβαίνει συχνά κάποιος να κατηγορεί κάποιον άλλο χωρίς να τον γνωρίζει, χωρίς να γνωρίζει πως μπορεί η ψυχή του να είναι όμοια με τους αγγέλους…\nΗ σωτηρία της ψυχής – Πως βρίσκει η ψυχή μας ειρήνη και χαρά;\nΗ αγάπη του Θεού και η γλυκύτητα του Αγίου Πνεύματος σε κάνουν να ξεχνάς ολοκληρωτικά τη γη. Όταν ο νους είναι αφοσιωμένος στον Θεό, ξεχνά τον κόσμο.\nΑυτός που γνώρισε την αγάπη του Θεού, αγαπά όλο τον κόσμο.\nΌσο μεγαλύτερη είναι η αγάπη, τόσο πιο μεγάλες είναι οι θλίψεις και τα βάσανα της ψυχής.\nΌσο πιο ολοκληρωμένη είναι η αγάπη τόσο πιο ολοκληρωμένη είναι και η γνώση του Θεού.\nΌσο πιο φλογερή είναι η αγάπη, τόσο δυνατότερη είναι η προσευχή.\nΌσο πιο τέλεια είναι η αγάπη, τόσο αγιότερη είναι η ζωή.\nΚάποιος αδελφός αποτάχθηκε τον κόσμο και κατοίκησε στο όρος της Νιτρίας. Το κελί του βρισκόταν κοντά στο κελί κάποιου άλλου αδελφού και τον άκουε καθημερινά να κλαίει όλη την ώρα για τις αμαρτίες του.\nΌταν για ένα χρονικό διάστημα σταματούσαν τα δάκρυα, μονολογούσε κι έλεγε:\n«Δεν κλαίς, ταλαίπωρε, κι ούτε θρηνείς; Πίστεψέ με, αν δεν θέλεις να κλάψεις, εγώ θα σε αναγκάσω να το κάνεις».\nΣηκωνόταν λοιπόν, έπαιρνε ένα μαστίγιο που είχε από σχοινί σκληρό και κτυπούσε τον εαυτό του τόσο πολύ, που από τους πόνους έκλαιε.\nΘαυμάσας ούν ο μένων πλησίον αυτού ηύχετο τω Θεώ αποκαλύψαι αυτώ ει άρα καλώς ποιεί βασανίζων εαυτόν. Και εν μια νυκτί θεωρεί τον αδελφόν φορούντα στέφανον και στήκοντα εις τον χορόν των μαρτύρων και τινα λέγοντα αυτώ θεωρούντι. Ίδε, ο καλός αθλητής, εαυτόν δια τον Χριστόν βασανίσας πως μετά των μαρτύρων εστεφανώθη.\nΈτσι και ήρθε η σωτηρία της ψυχής του μοναχού.\nΓεροντικό Ορθόδοξες Απαντήσεις Πνευματική Ζωή Πνευματικός Αγώνας Σιλουανός Σωτηρία Χριστιανός Ορθόδοξος Ψυχή


Η Μιμή Θεοχάρη Φιλιππίδη μιλάει στο blog του akamas | Εκδόσεις Ωκεανίδα\n← Άυν Ραντ: Ο Άτλας επαναστάτησε. 039\nΤα πρώτα σχόλια για το Άγριο τριαντάφυλλο της Τζένιφερ Ντόνελι →\nΠριν από λίγο καιρό διάβασα το βιβλίο της Μιμής Θεοχάρη Φιλλιπίδη, το οποίο κυκλοφορεί από τον εκδοτικό οίκο Ωκεανίδα και το παρουσίασα στο blog μου. Η συγγραφέας δεχόμενη την πρόσκλησή μου απαντά σε κάποιες ερωτήσεις μου.\n1. Ένα ζευγάρι εγκαταλείπει την Αμερική και εγκαθίσταται σε ένα μικρό χωριό κοντά στην ελληνοβουλγαρική μεθόριο. Τι θα μπορούσε να το οδηγήσει σε μια τέτοια κίνηση;\nΤο κεντρικό ζευγάρι της ιστορίας, ο Στίβεν (δικαστικός ανθρωπολόγος-καθηγητής ανθρωπολογίας) και η Μαίρη (σκηνοθέτρια ντοκιμαντέρ) βρίσκονται από την Καλιφόρνια σε ένα χωριουδάκι της ελληνοβουλγαρικής μεθορίου, τον Γρανίτη, για να περάσουν εκεί τον ένα χρόνο της ακαδημαϊκής άδειας του Στίβεν (σημ.: δίνεται συνήθως στους καθηγητές πανεπιστημίου κάθε επτά χρόνια για να μελετήσουν, να συγγράψουν ή να ταξιδέψουν). Κι ενώ αρχικά δηλώνεται ότι η επιλογή του χωριού έγινε για χάρη του Στίβεν (ώστε να έχει την ησυχία για περισυλλογή και συγγραφή), στην πορεία διαφαίνεται ότι ήταν η νοσταλγία της Μαίρης για την Ελλάδα και η ανάγκη της για ένα ταξίδι (αυτογνωσίας;) στο παρελθόν της που τους οδήγησε εδώ.\n2. Εκείνες τις ημέρες ανακαλύπτεται τυχαία ένας σκελετός στο χωριό. Τι θα μπορούσε να καλύπτεται πίσω από αυτό το εύρημα;\nΣτον Γρανίτη -και τα γύρω μέρη- ξεθάβονται κατά καιρούς πολλοί σκελετοί, συνήθως λείψανα από πολέμους. Κάποτε μάλιστα ανακαλύφτηκε μαζικός τάφος μέσα στο παλιό χωριό. Δεν είναι κάτι ασυνήθιστο για τους ντόπιους. Γι’ αυτό και το εύρημα –ο σκελετός που ξεθάβεται μετά τη φοβερή νεροποντή- δεν απασχολεί για πολύ τους χωρικούς. Πιο μεγάλη περιέργεια δείχνει η Μαίρη: Μαθημένη χρόνια ν’ ακολουθεί τον άντρα της στις ανασκαφές του και να τις καταγράφει στα ντοκιμαντέρ της, δεν εκπλήρωσε ακόμη το όνειρό της για μια ταινία μυθοπλασίας. Και το εύρημα, θα αποτελέσει για εκείνη το υλικό για την ταινία που ονειρεύεται – τουλάχιστον έτσι δικαιολογεί την περιέργειά της. Κατά βάθος, ωστόσο, είναι η επιθυμία της να μάθει περισσότερα για πρόσωπα και πράγματα της οικογένειας που τη δένουν με τον τόπο.\n3. Ο σκελετός γίνεται αφορμή για να αρχίσουν να αποκαλύπτονται μυστικά, καλά κρυμμένα μέσα στη κλειστή κοινωνία. Ποιά τα αίτια που κρατούν θαμμένα κάποια μυστικά που στην ουσία είναι γνωστά σε όλους;\nΗ τυχαία ανεύρεση του σκελετού γίνεται αφορμή για ν’ αρχίσουν να ξεθάβονται μυστικά, γνωστά σε αρκετούς στο χωριό, αλλά καλά κρυμμένα για χρόνια. Σε πολλά μικρά κλειστά μέρη, αυτό μπορεί να συμβαίνει για διάφορους λόγους (θέμα ταμπού, φόβου, ηθικής) Στην συγκεκριμένη περίπτωση του μύθου μας (που αφορά ένα θέμα συνδεδεμένο ευρύτερα με την σεξουαλική ταυτότητα του ατόμου), δείχνω ότι το κάνουν ουσιαστικά από ανθρωπιά και διακριτικότητα. Μπορεί να είναι άνθρωποι απλοί, αδαείς, ντροπαλοί, αμόρφωτοι, αλλά ταυτόχρονα διαθέτουν και μια έμφυτη ευγένεια και ανεκτικότητα (Η Ανατολική Μακεδονία ήταν πάντα σταυροδρόμι πολλών πολιτισμών, συνυπήρχαν εκεί άνθρωποι με διαφορετικά ήθη, θρησκείες. Μπορεί να ήταν πάντα μακριά από το κέντρο της χώρας, αλλά ήταν ανοιχτοί προς την κεντρική και δυτική Ευρώπη. Στα κομμάτια ημερολογίου της μικρής από τον Μεσοπόλεμο δίνω μια γεύση αυτού).\n4. Ουσιαστικά γίνεται η σκιαγράφηση της ελληνικής υπαίθρου, αρκετά κλειστής. Ήταν κάτι που το είχες σκοπό όταν ξεκίνησες να γράφεις το βιβλίο;\nΌταν ξεκίνησα να γράφω το βιβλίο (δηλαδή, όταν αποφάσισα πια να κάνω τα σενάριά μου μυθιστορήματα – από απόγνωση μπροστά στο τηλεοπτικό πεδίο που έβλεπα…) ήξερα μόνο ότι θα ήταν ιστορία αστυνομικού μυστηρίου. Πρώτο, γιατί με τραβούσαν πάντα αυτές οι ιστορίες και δεύτερο γιατί τα κατάφερνα στα αστυνομικά σενάρια. Η σεναριακή μου προίκα ήταν πολύτιμη, κι αφού αποφάσιζα να μπω σε καινούργια για μένα χωράφια, μπορούσα να την αξιοποιήσω. Έχοντας διδαχτεί κάθε είδους σενάριο, ήξερα πώς να κτίσω μια ιστορία που να κρατάει καθηλωμένο τον θεατή. Τώρα έπρεπε να κτίσω ένα μυστήριο που να καθηλώνει τον αναγνώστη. Διάλεξα ένα μικρό απόμερο χωριό ως τόπο του δράματος γιατί με ενδιέφερε να ασχοληθώ με τα πρόσωπα της ιστορίας (το θύμα, τους υπόπτους…) και όχι να κάνω ένα σύγχρονο αστυνομικό, κοινωνικού σχολιασμού. Αυτό άλλωστε το έχουν κάνει και το κάνουν καλά παλαιότεροι και σπουδαιότεροι συγγραφείς. Ένα χωριό είναι για μένα ένας τέλειος, σεναριακά, μικρόκοσμος. Εξάλλου, μαγεμένη από τα σύγχρονα ιατροδικαστικά θρίλερ (τύπου CSI ή της Πατρίσια Κόρνγουελ) ήθελα αρχικά να έχω τους ντόπιους με την εμπειρική γνώση της φύσης –αντί για ειδικούς π.χ. δικαστικούς εντομολόγους- να λύνουν τα μυστήρια. Αυτό αποδείχτηκε πολύ δύσκολο γιατί θα έπρεπε να ζήσω καιρό σε ένα χωριό για να δω τι και πόσα μπορεί να ξέρουν εμπειρικά οι άνθρωποι εκεί. Το μόνο χωριό όπου έχω περάσει περισσότερες από δυο μέρες είναι ο Γρανίτης – το χωριό όπου παραθέριζε ο παππούς μου με την οικογένειά του προπολεμικά. Η φύση είναι απίστευτης ομορφιάς και προσφέρεται για σκηνικό ιστοριών μυστηρίου. Πριν αρχίσω το γράψιμο, άρχισα την έρευνα – όπως ήμουν μαθημένη από τη συγγραφή σεναρίων. Πήγα στον Γρανίτη, στο αστυνομικό Τμήμα Νευροκοπίου, γνώρισα τον διοικητή, έμαθα διάφορα για τον τόπο και τις υποθέσεις που τους απασχολούν κ.λ.π. Και μετά άρχισα την έρευνα στο διαδίκτυο γύρω από τα ιατροδικαστικά θέματα. Μέχρι νεκροτομή on line έκανα!\n5. Στο βιβλίο αναφέρεσαι σε μια ειδική κατηγορία ανθρώπων. Θα ήθελες να μας μιλήσεις λίγο για αυτό και πως προέκυψε;\nΤους τρεις μήνες που κράτησε η πρώτη φάσης έρευνάς μου στο ίντερνετ, έπεφτα πάνω σε διάφορα site, σχετικά ή λιγότερο σχετικά με αυτά που έψαχνα. Από φιλομάθεια (ή ψυχαναγκασμό…) ένιωθα σχεδόν υποχρεωμένη να τα διαβάζω όλα. ‘Ετσι, έπεσα πάνω και στο ημερολόγιο ενός ατόμου με πρόβλημα παρόμοιο με της ηρωϊδας μου. Το έψαξα περισσότερο ( και η ταινία “Boys don’t cry” που ασχολείται με αυτό είναι από τις αγαπημένες μου!) και κατέληξα στο ότι ήταν ωραίο υλικό για ιατροδικαστικό θρίλερ.\n6. Κατά πόσον η ιστορία αναφέρεται σε πραγματικά γεγονότα;\n‘Όλα τα γεγονότα της κεντρικής ιστορίας είναι επινοημένα καθώς και οι περισσότεροι από τους ήρωες. Υπάρχουν βέβαια πολλοί εμπνευσμένοι από υπαρκτά πρόσωπα. Για παράδειγμα, υπήρξε πράγματι Αυστριακός αρχιτέκτονας που έφτιαξε υπέροχες επαύλεις στη Δράμα του Μεσοπολέμου, αλλά δεν ήταν ο φον Σλόσερ της ιστορίας μου. Το ότι ο Γρανίτης υπήρξε κέντρο παραθερισμού τον Μεσοπόλεμο με σανατόριο, καζίνο κ.λ.π. είναι επίσης αλήθεια. Είναι μάλιστα ένα κομμάτι ιστορίας ελάχιστα γνωστό στη νότια Ελλάδα. Όταν είχα γυρίσει από την Αμερική μετά τις σπουδές μου είχα προλάβει εν ζωή πολλούς ηλικιωμένους κατοίκους του χωριού (παλιούς πρόσφυγες) κι είχα μαζέψει πολύ υλικό από ‘πρώτο χέρι’. Για παράδειγμα, ζούσε ακόμη ο παλιός πρόεδρος του χωριού (αιωνόβιος ήδη την δεκαετία του ’80) και μου είχε διηγηθεί με κάθε λεπτομέρεια την επίσκεψη του διαδόχου Γεωργίου το 1915 για κυνήγι στον Γρανίτη – χωριό που αγαπούσε γιατί η φύση του τού θύμιζε Δανία…- και το τραπέζωμα που είχε κάνει σ’ εκείνον και τους αυλικούς του… Κομμάτια ντόπιας ιστορίας…\nThis entry was posted in Συνέντευξη and tagged Θαμμένοι στον γρανίτη, Φιλιππίδη-Θεοχάρη. Bookmark the permalink.


Την πιο σκληρή δουλειά στον κόσμο (2021)\nΔείτε πώς το βύσμα χρειάζεται χρόνο για να πέσει. Η πιο σκληρή δουλειά στον κόσμο ανακοινώθηκε. Εφαρμόστηκαν 24 άτομα. Η συνέντευξη ήταν μέσω διαδικτύου. Και μαζί της δημιουργήθηκε ένα πολύ ενδιαφέρον βίντεο. Μόνο στο τέλος ανακαλύψαμε τον επιλεγμένο - ο οποίος ήταν μπροστά σε όλους συνεχώς.\nΟι εφημερίδες από τη Βοστώνη (Ηνωμένες Πολιτείες) έκαναν μια ανακοίνωση για θέσεις εργασίας πέρα από τις ασυνήθιστες. Η θέση που προσφέρθηκε ήταν "επικεφαλής λειτουργός" σε μια εταιρεία που ονομάζεται Rehtom Inc. Οι απαιτήσεις ήταν παράφρων: ποτέ δεν έχει χρόνο μακριά? να έχουν πρακτικές γνώσεις στον τομέα της ιατρικής, των οικονομικών και των μαγειρικών τεχνών, και έθεσε ακόμα μεγαλύτερο φόρτο εργασίας σε εκδηλώσεις όπως τα Χριστούγεννα, το Νέο Έτος και όλες τις διακοπές. Το εκπληκτικό είναι ότι υπήρχε αρκετή απαίτηση να απαιτείται ένα δεύτερο στάδιο στην επιλογή. Γιατί ήταν κατά τη διάρκεια της συνέντευξης ότι οι γενναίοι λίγοι έμαθαν για την τελική λεπτομέρεια της σημαντικής δουλειάς: για όλες τις δεξιότητες και την αφοσίωση που απαιτούνται δεν θα υπήρχε καμία αμοιβή.\nΗ αντίδραση των ανθρώπων σε αυτές τις πληροφορίες είναι πολύ αστεία. Ειδικά όταν ακούνε ότι πολλοί αναλαμβάνουν γραφείο και εκατομμύρια άλλοι προσπαθούν συνεχώς. Θα είστε έτσι κι εγώ, όταν γνωρίζετε ότι η πιο σκληρή δουλειά στον κόσμο γίνεται ήδη από τις μητέρες. Αυτή η ενέργεια δημιουργήθηκε από τον οργανισμό Mullen για τον πελάτη American Greetings, μια εταιρεία καρτών διακοπών.\nΑυτό είναι ένα όμορφο αφιέρωμα που προσβλέπουμε στην ημέρα τους. Παρακολουθήστε και αναγνωρίστε!\nΗ πιο σκληρή δουλειά του κόσμου.... (Ενδέχεται 2021)


Κατάληξη TMPL - λογισμικό που ανοίγει αρχεία TMPL\nΑρχεία Windows > tmpl\n.TMPL Κατάληξη Αρχείου\nΤι είδους αρχείου είναι το tmpl και πως να το ανοίξετε - BlueJ Default Template File\nΔημιουργός: University of Kent\nΠροχωρήστε στις παρακάτω οδηγίες για το πως να ανοίξετε το είδος αρχείου tmpl στον υπολογιστή σας. Αν υπάρχει διαθέσιμο κάποιο πρόγραμμα ανοίγματος για tmpl τότε θα το βρείτε στην κατηγορία του υποστηρικτικού λογισμικού όπου θα μπορέσετε να κατεβάσετε ένα δωρεάν πρόγραμμα που ανοίγει BlueJ Default Template File.\nΑρχείο προτύπου που έχει δημιουργηθεί για το BlueJ, ένα πρόγραμμα ανάπτυξης Java. Περιέχει ένα προεπιλεγμένο πρότυπο με το πηγαίο κείμενο των διαφόρων κατηγοριών, στις οποίες έχει πρόσβαση το BlueJ.\nΜερικά παραδείγματα περιλαμβάνουν: πρότυπο κλάσης Java, περιβάλλον, Applet πηγή, και σημείωμα της εργασίας. Εμφανίζεται σε διάφορες γλώσσες όπως Αγγλικά, Κινέζικα, και Γερμανικά.\nΑρχείο tmpl - λογισμικό που μπορεί να ανοίξει αρχεία tmpl\nΕπιλέξτε ένα πρόγραμμα από τη παρακάτω λίστα αν θέλετε να ανοίξετε, επεξεργαστείτε, δημιουργήσετε, μετατρέψετε, αναπαράγετε, χρησιμοποιήσετε ή απλά για να δείτε ένα αρχείο tmpl. Τα προγράμματα είναι ταξινομημένα με βάση τη δημοτικότητά τους αλλά και το πόσο σχέση έχουν με τον τύπο αρχείου tmpl


Πρακτικόν # 144 ΔΣ ΕΑΑ 3/10/67\nΘέμα 9ον: Επίδειξις Λαμίας.\nΑνακοινούται ότι κατά την οργανωθείσαν υπό της ΑΛΑ την 20/8/67 επίδειξιν Ανεμοπτέρων, και Τουριστικών αεροπλάνων, καθ' ήν έλαβον μέρος μέλη της Ενώσεώς μας, αι πτήσεις control Line υπήρξαν λίαν επιτυχείς.\nΟσον αφορά την επίδειξιν ραδιοκατευθυνομένου μοντέλου, ήν ανέλαβεν να πραγματοποιήσει ο κ. Παπασπύρου, αύτη δεν εγένετο. Οταν ούτος εκλήθη υπο του αρχηγού της ομάδος ίνα ετοιμασθή δια την πτήσιν του προέβαλεν εν αρχή αδιαθεσίαν, και κατόπιν αδυναμίαν ελλείψει ελαστικών δια την στήριξιν των πτερύγων του, άτινα είχε λησμονήσει ως είπεν να παραλάβη μεθ' εαυτού.\nΕις παρατήρησιν του κ. Προέδρου ότι η αποφυγή του κ. Παπασπύρου να πραγματοποιήσει την επίδειξιν ήτο αδικαιολόγητος, ο κ. Κρεμμύδης είπεν ότι η επιτυχία των πτήσεων των ραδιοκατευθυνομένων έχουν πολλά τα απρόοπτα.\nΠρος αποφυγήν παρομοίων αποτυχιών ως και των δύο τοιούτων του Δέλτα του Φαλήρου, αποφασίζεται όπως εφ' εξής γίνεται καλλιτέρα και έγκαιρος προπαρασκευή των αεραθλητών μας υπό την παρακολούθησιν και ευθύνην μελών του Δ.Σ.\nΑΕΡΟΠΟΡΙΚΗ ΕΚΔΡΟΜΗ ΕΙΣ ΛΑΜΙΑΝ\nΜία επαινετή πρωτοβουλία της Αερολέσχης Αθηνών\n(Απόσπασμα από το ρεπορτάζ του Δ. Τσαϊλά στα "Αεροπορικά Νέα" του Αυγούστου 1967)\nΗ εκδρομή αυτή, που είχε σκοπό την παροχή δυνατότητας στους κατοίκους της Λαμίας να δουν από κοντά και να πετάξουν ακόμα με ένα αεροπλάνο, αποτέλεσε το πρώτο βήμα της Αερολέσχης στην προσπάθειά της να διαδώσει το αεροπορικό πνεύμα στην Ελληνική ύπαιθρο.\nΣτις 10:30 την επίδειξιν προς το κοινό και τους επισήμους άνοιξαν οι αερομοντελισταί οι οποίοι με μικρά μοντέλλα αεροπλάνων εξετέλεσαν ένα σωρό θεαματικές πτήσεις.


REAL REVIEWS BY MARIA: Ιουνίου 2017\nΑυτό το blog δημιουργήθηκε με σκοπό να γίνεται μια ειλικρινής κριτική σε προϊόντα που υπάρχουν στην αγορά. Είτε ομορφιάς, είτε γενικής χρήσης. Ελπίζω να το βρείτε ενδιαφέρον!\nMUA COSMETICS VOL.1\nΓεια σας πως μου είστε ? Ελπίζω να είστε καλά! Καθυστέρησα λίγο να αναρτήσω το νέο review μου λόγω φόρτου εργασίας αλλά τώρα είμαι εδώ να ανακαλύψουμε νέα προϊόντα και να τα δούμε παρέα αναλυτικά. Σήμερα θα σας μιλήσω για τα προϊόντα καλλυντικών MUA τα οποία είναι πολύ οικονομικά και ποιοτικά. Ποία δεν τα ξέρει άλλωστε αφού από τότε που έχουν έρθει στην Ελλάδα έχουν γίνει ανάρπαστα!\nΘα ξεκινήσω με το κρεμώδες duo colour ρουζ τους το οποίο είναι στην απόχρωση Escapade.\nΚαταρχήν μου αρέσει σαν ιδέα το συγκεκριμένο κρεμώδες ρουζ να είναι σε μορφή stick και δεν χρειάζεται να βουτάς τα χέρια μέσα. Επίσης μου άρεσε που συνδυάζει δύο χρώματα μαζί. Ένα ανοιχτόχρωμο και ένα πιο σκούρο.\nμην σας τρομαζει το κοκκινο! όπως βλέπετε αφήνει ένα απαλό ροζ-κοκκινο χρώμα...\nH ποσότητα του είναι ικανοποιητική (5,3 gr ) μιας και χρειάζεται απειροελάχιστη ποσότητα να χρησιμοποιηθεί. Μπλεντάρετε πανεύκολα δίνοντας ένα απαλό χρώμα στα ζυγωματικά και διαρκεί πραγματικά για ώρες. Προσωπικά το χρησιμοποίησα κατευθείαν επάνω στο δέρμα και όχι πάνω από foundation ή από πούδρα γιατί δεν μου καθόταν καλά. Θεωρώ ότι για τις κοπέλες που δεν χρησιμοποιούν foundation ή πούδρα και τους αρέσει να βάζουν ένα απλό, ωραίο ρουζ και να βγουν έξω είναι ότι πρέπει. Επίσης είναι σαν να έχετε 3 διαφορετικές αποχρώσεις ρουζ.\nκαι τα δυο χρώματα ανακατεμένα\n- Διάρκεια ζωής 12 μήνες\n- Τιμή 5,50 ευρώ\n-Μπορείτε να το βρείτε EΔΩ\nΠερνάω τώρα στο πιο ωραίο liquid lipstick που έχω δοκιμάσει. Αναφέρομαι στο Velvet lip lacquer στην απόχρωση poise.\nΕιλικρινά αυτό το κραγιόν είναι αυτό που λέει, Velvet. Απλώνεται σαν βελούδο πάνω στα χείλη και δεν νιώθεις να φοράς κάτι παρόλο που είναι ματ. Είναι σταθερότατο, δεν ξηραίνει τα χείλη και δεν κάνει κομματάκια. Με ένα πέρασμα μένει ακριβώς το χρώμα που δείχνει στα χείλη. Θέλω όλες τις αποχρώσεις πραγματικά! Μάλιστα κάποια ξένη blogger είχε αναφέρει στο Blog της ότι τα συγκεκριμένα liquid lipstick αφήνουν την ίδια αίσθηση στα χείλη με αυτά της Kylie τα οποία είναι και πανάκριβα.\nΕξαιρετικό προϊόν και το θεωρώ must have! Καλύτερα ακόμα και από τα πολυσυζητημένα της Golden rose!\n- Μπορείτε να το βρείτε ΕΔΩ\nφορεμένο στα χείλη\nΚαι έρχομαι τώρα στο υπέροχο highlighter τους UNDRESS YOUR SKIN στην απόχρωση pink shimmer .\nΚαι ποια κοπέλα δεν λατρεύει τα Highlighters? Εγώ μόνο που τα κοιτάζω μου φτιάχνουν τη διάθεση!\nΤο συγκεκριμένο Είναι σε μια υπέροχη ροζέ απόχρωση με χρυσούς υποτόνους θα τολμούσα να πω. Η ποσότητα του είναι τεράστια (7,5gr) και η συσκευασία του πολύ καλή( μου έπεσε κάτω και δεν έπαθε τίποτα για αυτό το αναφέρω). Έχει άριστη διάρκεια ακόμα και μετά από 6 ώρες ιδρώτα.Σαν σύσταση πουδρίζει ελαφρώς αλλά εμένα προσωπικά δεν με ενοχλεί καθόλου. Επιπλέον αφήνει μια όψη στο δέρμα σαν wet look χωρίς να το κάνει να φαίνεται σαν ψεύτικο το αποτέλεσμα.\nΠαρεμφερή ροζ highlighter έχει και η make up revolution σε πιο ακριβή τιμή σε σχέση με το undress your skin της MUA. Πολύ καλό προϊόν.\n- Τιμή 6 ευρώ\nΚαι για το τέλος άφησα μια παλέτα με 12 shimmer σκιές με την ονομασία starry night.\nΗ αλήθεια είναι ότι σαν σύσταση και απόδοση είναι εξαιρετική. Είτε με primer είτε χωρίς primer η απόδοση είναι τέλεια. Έχει fall out αλλά όχι πάρα πολύ. Η διάρκεια τους χωρίς primer είναι γύρω στις 4 ώρες και με primer πάνω από 8 ώρες.\nχωρίς primer χωρις φλας\nχωρις primer με φλας\nΑυτό που δεν μου άρεσε στην συγκεκριμένη παλέτα είναι ότι όλες οι σκιές είναι γυαλιστερές και δεν έχει ούτε μια matte σκιά.Επιπλέον κάποιες αποχρώσεις είναι πολύ κοντά χρωματικά μεταξύ τους και θεωρώ ότι σπαταλάει χώρο στην παλέτα. Ίσως θα έπρεπε να άλλαζαν λίγο τα χρώματα.\nμε primer χωρις φλας\nμε primer με φλας\nΕίναι στα 9,60 gr και για τα χρήματα της είναι πολύ καλή. Με ενόχλησε βέβαια λίγο το γεγονός ότι μετά από 4-5 χρήσεις οι σκιές στην όψη μοιάζουν σαν χαλασμένες. Τι εννοώ? Μοιάζουν σαν να έχουν υγρασία και μοιάζουν σβολιασμένες.\n- Τιμή 7 ευρώ\nΑυτά από εμένα! Ελπίζω να σας άρεσε το blog post Μου. Θα ήθελα να μου πείτε κι εσείς την γνώμη σας αν έχετε δοκιμάσει κάτι. Μέχρι το επόμενο blog post πολλά πολλά φιλιά.\nΣύντομα θα ακολουθήσει και 2ο μέρος ...stay tuned!\nΠροϊόντα Μακιγιάζ MUA μπορείτε να βρείτε ΕΔΩ\nemail συνεργασιών realreviewsbymaria@gmail.com\nY.Γ. Σύντομα θα ακολουθήσει και δεύτερο μέρος με προϊόντα MUA\nΤο άρθρο δεν είναι sponsored! Hγνώμη μου είναι αντικειμενική!\nστις Ιουνίου 20, 2017 Δεν υπάρχουν σχόλια:\n30 FACTS ABOUT MY BLOG AND ME\n1. Είμαι από την Κρήτη\n2. Είμαι 28 χρονών\n3. Έχω τελειώσει Τουριστικά Επαγγέλματα\n4. Δουλεύω εποχιακά σε ξενοδοχείο της περιοχής μου\n5. Είμαι παντρεμένη\n6. Έχω ένα παιδί\n7. Ξεκίνησα από χόμπι αυτό το blog\n8. Ξεκίνησα το blog γιατί είχα βαρεθεί να βλέπω να προωθούνται κακά προϊόντα\n9. Το όνομα του blog το έδωσα γιατί πραγματικά κάνω αληθινές κριτικές\n10. Δεν βγάζω χρήματα από το blog\n11. Δεν έχω προωθητικά links ή διαφημίσεις με σκοπό να βγάλω χρήματα\n12. Είναι ένα καθαρά απλό blog με αληθινές κριτικές\n13. Δεν δέχομαι να μου προσφερθεί κάτι με σκοπό να το προωθήσω εάν δεν μου αρέσει σαν προϊόν\n14. Δεν πληρώνομαι από πουθενά και από κανένα\n15. Μου αρέσουν πολύ τα καλλυντικά και τα προϊόντα ομορφιάς\n16. Δεν προωθώ τον εαυτό μου με σκοπό να με ακολουθεί περισσότερος κόσμος για αυτό δεν βλέπετε φωτογραφίες μου\n17. Απαντάω σε όλους σας και μου αρέσει να συμμετέχετε και να με ρωτάτε ότι θέλετε\n18. Μου αρέσει η επικοινωνία με όλους σας\n19. Το instagram είναι το μέσο που χρησιμοποιώ για να μαθαίνετε νέα για προϊόντα, προσφορές και καινούργιες αναρτήσεις που κάνω\n20. είμαι πολύ φιλόζωη\n21. Λατρεύω κάθε τι οικολογικό\n22. Μου αρέσει να κάνω σωστή ανακύκλωση\n23. Μέρος των χρημάτων που βγάζω από την δουλεία μου τα προσφέρω σε φιλανθρωπίες\n24. Έχω ένα παράξενο στυλ χιούμορ που οι περισσότεροι γύρω μου δεν κατανοούν και με παρεξηγούν.\n25. Μου αρέσει να βοηθάω τους γύρω μου όταν έχουν ανάγκη\n26. Οι φίλοι μου μετριούνται στα δάχτυλα του ενός χεριού\n27. Δεν κλείνω ποτέ μάτια , αφτιά και στόμα σε ότι κακό συμβαίνει γύρω μου\n28. Έχω κόλλημα με την καθαριότητα\n29. Είμαι ατζαμής οδηγός χαχαχα.\n30. Σας ευχαριστώ όλους για την αγάπη που μου δείχνετε. Το έχω ανάγκη πραγματικά!\nΕλπίζω να σας άρεσε αυτό το διαφορετικό blog post . Feel free να με ρωτήσετε ότι θέλετε.\nΜέχρι το επόμενο blog post πολλά φιλιά!\nΑκολουθήστε με στο instagram: realreviewsbymaria\nemail συνεργασιών: realreviewsbymaria@gmail.com\nστις Ιουνίου 08, 2017 6 σχόλια:\nΕτικέτες 20 facts about my blog and me\nGARNIER SKIN ACTIVE MICELLAIRE\nΓεια σας πως είστε? Μόλις επέστρεψα πίσω με ένα καινούργιο review για ακόμα ένα πολυσυζητημένο προϊόν που έχω δει πολλές youtubers που το εκθείαζαν. Αναφέρομαι στο διφασικό νεράκι micellaire της Garnier με Argan oil.\nΣτο τοπικό σούπερ μάρκετ της γειτονιάς το είχε μισή τιμή και μπήκα στον πειρασμό να το αγοράσω να δω εάν είναι τόσο καλό όσο λένε όλες οι youtubers.\nΤο συγκεκριμένο Micellaire έρχεται σε μια τεράστια συσκευασία των 400 ml και με την έκπτωση κοστίζει 5 ευρώ περίπου. Πάνω γράφει ότι τα 400ml είναι για 200 χρήσεις αλλά δεν το νομίζω. Το έχω δοκιμάσει 10 φορές και ήδη έχει κατέβει αισθητά. Η διάρκεια ζωής του αφού ανοιχθεί είναι 6 μήνες. Οπότε αφού είναι για 200 χρήσεις αρκεί για να ξεβάφεσαι καααθε μέρα και σου περισσεύουν 20 χρήσεις ακόμα!!!!\nΥπόσχεται ότι αφαιρεί με μια κίνηση ακόμα και το αδιάβροχο μακιγιάζ σε μάτια, πρόσωπο και χείλη χωρίς τρίψιμο. Θεωρώ ότι το πρόσωπο και τα χείλη τα ξεβάφει πολύ καλά και δεν αφήνει καμία λιπαρότητα πάνω στο δέρμα παρόλο που περιέχει argan oil. Ενδείκνυται μάλιστα και για τις πιο ευαίσθητες επιδερμίδες. Άλλωστε είναι δερματολογικά και οφθαλμολογικά ελεγμένο.\nΚαι περνάμε στα μάτια.... Το αδιάβροχο eyeliner δεν το αφαιρούσε καθόλου όπως επίσης και τη μάσκαρα παρόλο που δεν ήταν αδιάβροχη. Στα μάτια μου έμεναν αρκετά υπολείμματα τα οποία έπρεπε να τρίψω αρκετή ώρα για να φύγουν. Επίσης τα μάτια μου έτσουζαν φρικτά με το micellaire. Ήθελα και να ήξερα αυτός που το έλεγξε οφθαλμολογικά το έβαλε στα μάτια του? Δεν μπορούσα να ανοίξω τα μάτια μου από το τσούξιμο. Και γράφει στην συσκευασία ότι δεν θέλει ξέβγαλμα. Seriously? Seriously? Αν ήθελα να στραβωθώ θα έβρισκα άλλο τρόπο.!!!! Τόσο promotion και τόσος ντόρος για ένα μέτριο προς κακό προϊόν πραγματική απογοήτευση.\nΆλλος ένας μύθος που καταρρίφθηκε και ακόμα κάποια χρήματα που σπαταλήθηκαν άδικα λόγω του εκθειασμού από τις youtubers. Πραγματική αποτυχία λόγω του τσούξιμου στα μάτια. Από εδώ και πέρα θα το χρησιμοποιώ μόνο στο πρόσωπο και στα χείλη.... και αυτό μόνο και μόνο για να μην πεταχτούν τα 5 ευρώ άδικα στα σκουπίδια.\nΕκεί έξω υπάρχουν ένα σωρό micellaire στην ίδια τιμή και πολύ καλύτερα ποιοτικά.\nΘα ήθελα όμως να ξέρω Εσείς το έχετε δοκιμάσει? Ποια είναι η γνώμη σας? Μήπως δεν έκατσε καλά το προϊόν σε εμένα?\nΕλπίζω να σας άρεσε το blog post μου! Μέχρι το επόμενο πολλά φιλιά!\nΑκολουθήστε με στο instagram:realreviewsbymaria\nEmail συνεργασιών : realreviewsbymaria@gmail.com\nστις Ιουνίου 03, 2017 2 σχόλια:\nΕτικέτες garnier, garnier micellaire, miccellaire\nΔΩΡΑ ΠΕΡΙΟΔΙΚΩΝ ΙΑΝΟΥΑΡΙΟΥ 2018\nMISS GLITTER τιμή 1,5 ευρώ με δώρο ένα βερνίκι victoria silk touch σε 4 χρώματα για να διαλέξεις. τιμή 2,90 με δώρο μάσκαρα golden rose mir...\nΠΕΡΙΟΔΙΚΑ ΙΟΥΝΙΟΥ 2017\nSHAPE τιμή 6,50 με δώρο αθλητικο μπουστάκι Ή σορτσακι body action FORMA τιμή 5,90 με δώρο body milk και miracle hair boost...\nΔΩΡΑ ΠΕΡΙΟΔΙΚΩΝ ΝΟΕΜΒΡΙΟΥ 2017\nΜISS GLITTER με τιμή 2,90 και δώρο καλλυντικά ή κραγιόν golden rose ή μάσκαρα golden rose ή μάσκα μαλλιών miss sandy με τιμή 3,90 και δώρο...\nΠΕΡΙΟΔΙΚΑ ΔΕΚΕΜΒΡΙΟΥ 2017\nMISS GLITTER τιμή 3,50 ευρώ με δώρο ένα μολύβι golden rose σε δύο αποχρώσεις για να διαλέξεις ΑΣΤΡΟΛΟΓΟΣ τιμή 5,90 ευρώ με δώ...\nΔΩΡΑ ΠΕΡΙΟΔΙΚΩΝ ΟΚΤΩΒΡΙΟΥ 2017\nMISS GLITTER τιμή 4,90 και δώρο σακίδιο πλάτης καπιτονέ σε 2 χρώματα ή τιμή 3,90 και δώρο ρολοι ψηφιακό ακριβείας σε 2 χρώματα ή τιμή 2,90 ...\nΔΩΡΑ ΠΕΡΙΟΔΙΚΩΝ ΜΑΙΟΥ 2017\nU!GIRL με δώρο lipgloss essence τιμή 3,90 SHAPE με δώρο κρέμα αδυνατίσματος mastic spa και τιμή 5,90 ΑΣΤΡΟΛΟΓΟΣ με δώρ...\nΔΩΡΑ ΠΕΡΙΟΔΙΚΩΝ ΙΟΥΛΙΟΥ 2017\nSHAPE τιμή 3,90 και δωρο ενα back bag ή τιμή 5,50 και δωρο ενα body mist mastic spa σε 3αρωματα να διαλέξετε FORMA τιμή 4,90 κ...\nΔΩΡΑ ΠΕΡΙΟΔΙΚΩΝ ΑΥΓΟΥΣΤΟΥ 2017\nIN STYLE τιμή 5,90 με δώρο olivia fusion σε 3 αρωματα U!GIRL τιμή 2.90 με δώρο από την συλλογή τους SHAPE τιμή 5,50 με δ...\nNATURA SIBERICA VS MASTIC SPA\nΓεια σας γεια σας γεια σας! Πολύ ζέστη, τα πρώτα μπάνια ξεκίνησαν και το δέρμα όπως και τα μαλλιά λόγω της ζέστης ζητούν φροντίδα! Σήμερα θ...


Murugan Temple (Πορτ Μπλερ, Ινδία) - Κριτικές - Tripadvisor\nΔραστηριότητες κοντά σε: Murugan Temple\nMurugan Temple, Πορτ Μπλερ - Κριτικές\nΝο 22 από 42 δραστηριότητες - South Andaman Island\nRGT Road 3 Km from City Centre, Πορτ Μπλερ, South Andaman Island 744101 Ινδία\nΟ/Η Siva3667 έγραψε μια κριτική Ιουλ 2016\nΤσενάι (Μαντράς), Ινδία15 συνεισφορές4 χρήσιμες ψήφοι\nΤο ήσυχο ... !!!!\nΟ ναός είναι καλά διατηρημένος. Το ήσυχο περιβάλλον. Μπορούμε να περάσετε λίγο χρόνο εδώ με το θεό της φύσης. Ένα μέρος που πρέπει να επισκεφθείτε.\nΟ/Η PreetiPavan έγραψε μια κριτική Νοε 2015\nΜουμπάι (Βομβάη), Ινδία52 συνεισφορές50 χρήσιμες ψήφοι\nΩραίος ναός σε γαλήνια τοποθεσία\nΟ ναός είναι ένα από τα μέρη που πρέπει να επισκεφθείτε για το όμορφο περιβάλλον και το μεγάλο συγκρότημα. Είναι ένα χαλαρωτικό μέρος κοντά σε έναν λοφίσκο και είναι ο σημαντικότερος ναός του Port Blair. Πηγαίνετε νωρίς το πρωί για να αποφευχθεί η θερμότητα\nΟ/Η pavsav έγραψε μια κριτική Νοε 2015\nMumbai254 συνεισφορές118 χρήσιμες ψήφοι\nΝα το επισκεφθείτε όμορφα ...\nΑυτός ο ναός μία από τις μεγαλύτερες στη θύρα Μπλερ είναι ένα γαλήνιο εμπειρία και ως εκ τούτου πρέπει να πάτε. Είναι κοντά σε σημεία ενδιαφέροντος όπως: Port Blair πάνω από έναν λοφίσκο και δίνει μια χαλαρωτική εμπειρία. Πηγαίνετε νωρίς το πρωί για να δείτε την ομορφιά\nΟ/Η Prakash_omsairam έγραψε μια κριτική Σεπ 2015\nHajipur, Ινδία26 συνεισφορές2 χρήσιμες ψήφοι\nMurugan ναός είναι ένα από τα σημεία πρέπει να επισκεφθείτε στην θάλασσα Αndman. Διαθέτει ένα μεγάλο συγκρότημα ναών και το όμορφο περιβάλλον. Μπορείτε να απολαύσετε την ηρεμία και positivness από αυτό το μέρος.\nΟ/Η Republic_Of_Travel έγραψε μια κριτική Σεπ 2015\nΚαλκούτα, Ινδία145 συνεισφορές93 χρήσιμες ψήφοι\nΠολύ καλό ναός με μεγάλο συγκρότημα στο λόφο. Μια ήρεμη και χαλαρωτική ατμόσφαιρα. Θέα της γύρω από το temple είναι πολύ καλό.\nΣυχνές ερωτήσεις για: Murugan Temple\nMurugan Temple: Ποια ξενοδοχεία βρίσκονται εκεί κοντά;\nΞενοδοχεία σε κοντινή απόσταση (Murugan Temple):\n(0.13 χλμ) Hotel Serene Palace\n(0.24 χλμ) Sea Hills Hotels & Resorts\n(0.40 χλμ) Blu Horizon\n(0.90 χλμ) Andaman Castle\n(1.01 χλμ) Sinclairs Bay View\nΔείτε όλα τα ξενοδοχεία σε κοντινή απόσταση (Murugan Temple) στο Tripadvisor\nΠοια εστιατόρια βρίσκονται εκεί κοντά (Murugan Temple);\nΕστιατόρια εκεί κοντά (Murugan Temple):\n(0.13 χλμ) Feel Good Restaurant & Karaoke Night\n(0.40 χλμ) Cafe Down Under\n(0.76 χλμ) Hotel Kattabomman\n(1.54 χλμ) Amaya\n(0.69 χλμ) Ananda Restaurant\nΔείτε όλα τα εστιατόρια σε κοντινή απόσταση (Murugan Temple) στο Tripadvisor


Spiegel: Τις επιπτώσεις ενδεχόμενης εξόδου της Ελλάδας από το ευρώ εξετάζει το Βερολίνο | Artanews\nΑρχική EIDHSEIS ΠΟΛΙΤΙΚΗ Spiegel: Τις επιπτώσεις ενδεχόμενης εξόδου της Ελλάδας από το ευρώ εξετάζει το...\nΓια όλα τα ενδεχόμενα προετοιμάζονται Μέρκελ ΣόιμπλεΣύμφωνα με το «χειρότερο σενάριο» οι υποθέσεις του ευρώ δεν εξελίσσονται διόλου ευνοϊκά. Ιταλία και Ισπανία μπαίνουν στο στόχαστρο των παγκόσμιων χρηματαγορών και το κόστος χρηματοδότησης του χρέους τους αυξάνεται. Στην περίπτωση αυτή ο μηχανισμός στήριξης (EFSF) θα αναγκαζόταν να τροφοδοτήσει με φρέσκο χρήμα τις χώρες αυτές. Και για να έχει επιτυχία το εν λόγω εγχείρημα θα πρέπει ο μηχανισμός να αναβαθμιστεί το ταχύτερο δυνατόν και να φτάσει χρηματοδοτική του δυνατότητα το ένα τρισεκατομμύριο ευρώ.\nΠροηγούμενο άρθροΤέλος εποχής για Μπερλουσκόνι\nΕπόμενο άρθροΜέρκελ:Η πιο δύσκολη ώρα της Ευρώπης μετά τον Β’ Παγκόσμιο Πόλεμο


ΠΥΡΙΝΟΣ ΛΟΓΙΟΣ: Ελεεινός και άνανδρος εκβιασμός κατά της Κύπρου\nΣτις δέκα και μισή ενώ ήταν όλοι έτοιμοι να ξεκινήσει το κρίσιμο συμβούλιο ύστερα από το τηλεφώνημα του Κυπρίου Προέδρου κ. Νίκου Αναστασιάδη στη Λευκωσία για να ενημερώσει τον προεδρεύοντα κ. Γιαννάκη Ομήρου σχετικώς με την πορεία της διαπραγματεύσεως, σημειώθηκαν διάφορα ευτράπελα.\nΟ επικεφαλής του Eurogroup κ. Γερούν Ντάισελμπλουμ ενημέρωσε ανεπισήμως τους άλλους 16 Ευρωπαίους υπουργούς ότι ήταν πολύ πιθανή η διενέργεια μιας πρώτης προπαρασκευαστικής συνάντησης, η οποία θα διακοπτόταν για να συνεχιστεί το πρωί της Δευτέρας.\nΗ τρόικα φέρεται να ζητεί «κούρεμα» της τάξεως του 50% ή και 60% ενώ ο κ. Ανταστασιάδης έφθασε στο σημείο να απειλήσει ακόμα και με παραίτηση αν θα συνεχίζονταν αυτές οι πιέσεις.\nΤην ίδια στιγμή, ο Κύπριος πρόεδρος φέρεται να είχε έντονη συζήτηση με το επιτελείο του και δεν προσήλθε για να αρχίσει το Eurogroup.\nΠηγές στις Βρυξέλλες υποστηρίζουν ότι η εκπρόσωπος του ΔΝΤ απείλησε τον κ. Αναστασιάδη πως αν δεν δεχθεί το «κούρεμα» στις καταθέσεις, οδηγεί την Κύπρο εκτός της ευρωζώνης.\nΔεν είναι τυχαίο ότι οι Βρετανοί ανακοίνωσαν σχέδιο επαναπατρισμού υπηκόων του Ηνωμένου Βασιλείου σε περίπτωση που η κατάσταση τεθεί «εκτός ελέγχου».